Blaze7451/Wiki-th-20250601 huggingface dataset:
เหรียญ 25 สตางค์

เหรียญ 25 สตางค์ หรือ เหรียญสลึง เป็นเหรียญของสกุลเงินบาท ที่ใช้ในประเทศไทย มีการผลิตมาใช้งานหลายรุ่นหลายสมัย โดยสามารถใช้ชำระหนี้ได้ตามกฎหมายคราวละไม่เกิน 10 บาท หรือ 40 เหรียญ

**เหรียญ 25 สตางค์รุ่นปัจจุบัน**
เหรียญ 25 สตางค์ที่ผลิตใช้งานในปัจจุบัน  ด้านหน้าเป็นภาพพระบรมฉายาลักษณ์ของ พระบาทสมเด็จพระวชิรเกล้าเจ้าอยู่หัว ด้านหลังเป็นอักษรพระปรมาภิไธย วปร ภายใต้พระมหาพิชัยมงกุฎ 
ในปี พ.ศ. 2561 มีการผลิตเหรียญ 25 สตางค์ในรูปแบบปกติ และเหรียญ 25 สตางค์ที่ผลิตในรูปแบบเหรียญที่ระลึก มหาวชิราลงกรณ

**เหรียญ 25 สตางค์ในอดีต**

**เหรียญกษาปณ์หมุนเวียน รัชกาลที่ 9 พ.ศ. 2530–2560**
เหรียญกษาปณ์หมุนเวียนราคา 25 สตางค์ รุ่นนี้ ด้านหน้าเป็นภาพพระบรมฉายาลักษณ์ พระบาทสมเด็จพระเจ้าอยู่หัวภูมิพลอดุลยเดช ด้านหลังเป็นภาพของ พระบรมธาตุเจดีย์ วัดพระมหาธาตุวรมหาวิหาร ประกาศออกใช้เป็นครั้งแรกเมื่อวันที่ 8 สิงหาคม พ.ศ. 2530 โดยเนื้อเหรียญทำจากอะลูมิเนียมบรอนซ์ซึ่งมีสีเหลืองทอง
ในปี พ.ศ. 2539 มีการผลิตเหรียญ 25 สตางค์ในรูปแบบปกติ และเหรียญ 25 สตางค์ที่ผลิตในรูปแบบเหรียญที่ระลึก พระราชพิธีกาญจนาภิเษก
ในปี พ.ศ. 2552 กรมธนารักษ์ประกาศใช้เหรียญกษาปณ์หมุนเวียนชุดใหม่เพื่อปรับต้นทุนการผลิตและทำให้ยากต่อการปลอมแปลง โดยเหรียญ 25 สตางค์มีการเปลี่ยนชนิดโลหะ จากอะลูมิเนียมบรอนซ์ มาเป็นเหล็กชุบทองแดงซึ่งมีสีแดงแทน โดยที่มีขนาดและน้ำหนักเหรียญคงเดิม ส่วนลวดลายมีเปลี่ยนภาพด้านหน้าเหรียญเป็นภาพพระบรมฉายาลักษณ์ของ พระบาทสมเด็จพระเจ้าอยู่หัวภูมิพลอดุลยเดช พระชนมายุใกล้เคียงปัจจุบันมากขึ้น โดยเริ่มปรากฏในเหรียญที่ระบุ พ.ศ. 2551 เป็นต้นไป

**ดูเพิ่ม**
 บาท

**อ้างอิง**

**แหล่งข้อมูลอื่น**
 df=dmy-all
25
เหรียญ 50 สตางค์

เหรียญ 50 สตางค์ เป็นเหรียญของสกุลเงินบาท ที่ใช้ในประเทศไทย มีการผลิตมาใช้งานหลายรุ่นหลายสมัย โดยสามารถใช้ชำระหนี้ได้ตามกฎหมายคราวละไม่เกิน 10 บาท หรือ 20 เหรียญ

**เหรียญ 50 สตางค์รุ่นปัจจุบัน (พ.ศ. 2530 — พ.ศ. 2560)**
เหรียญ 50 สตางค์ที่ผลิตใช้งานในปัจจุบัน  ด้านหน้าเป็นภาพพระบรมฉายาลักษณ์ของ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ด้านหลังเป็นอักษรพระปรมาภิไธย วปร ภายใต้พระมหาพิชัยมงกุฎ  ออกใช้ครั้งแรกในปี พ.ศ. 2530 โดยเนื้อเหรียญทำจากอะลูมิเนียมบรอนซ์ซึ่งมีสีเหลืองทอง
ในปี พ.ศ. 2539 มีการผลิตเหรียญ 50 สตางค์ในรูปแบบปกติ และเหรียญ 50 สตางค์ที่ผลิตในรูปแบบเหรียญที่ระลึก พระราชพิธีกาญจนาภิเษก
ในปี พ.ศ. 2552 กรมธนารักษ์ประกาศใช้เหรียญกษาปณ์หมุนเวียนชุดใหม่เพื่อปรับต้นทุนการผลิตและทำให้ยากต่อการปลอมแปลง โดยเหรียญ 50 สตางค์มีการเปลี่ยนชนิดโลหะ จากอะลูมิเนียมบรอนซ์ มาเป็นเหล็กชุบทองแดงซึ่งมีสีแดงแทน โดยที่มีขนาดและน้ำหนักเหรียญคงเดิม ส่วนลวดลายมีเปลี่ยนภาพด้านหน้าเหรียญเป็นภาพพระบรมฉายาลักษณ์ของ พระบาทสมเด็จพระเจ้าอยู่หัวภูมิพลอดุลยเดช พระชนมายุใกล้เคียงปัจจุบันมากขึ้น โดยเริ่มปรากฏในเหรียญที่ระบุ พ.ศ. 2551 เป็นต้นไป โดยที่เหรียญปี พ.ศ. 2551 มีทั้งแบบเก่าและแบบใหม่
ในปี พ.ศ. 2561 มีการผลิตเหรียญ 50 สตางค์ในรูปแบบปกติ และเหรียญ 50 สตางค์ที่ผลิตในรูปแบบเหรียญที่ระลึก มหาวชิราลงกรณ

**เหรียญ 50 สตางค์ในอดีต**

**เหรียญกษาปณ์หมุนเวียน รัชกาลที่ 9 พ.ศ. 2530-2560**
เหรียญกษาปณ์หมุนเวียนราคา 50 สตางค์ รุ่นนี้ ด้านหน้าเป็นภาพพระบรมฉายาลักษณ์ พระบาทสมเด็จพระเจ้าอยู่หัวภูมิพลอดุลยเดช ด้านหลังเป็นภาพของ พระเจดีย์วัดพระธาตุดอยสุเทพ ประกาศออกใช้เป็นครั้งแรกเมื่อวันที่ 8 สิงหาคม พ.ศ. 2530
ในปี พ.ศ. 2552 กรมธนารักษ์ได้ปรับปรุงลวดลายของเหรียญ และเปลี่ยนโลหะที่ใช้ผลิตเหรียญ 50 สตางค์ เป็นโลหะไส้เหล็กชุบนิกเกิล น้ำหนักของเหรียญลดลงเป็น 3.00 กรัม จากเดิม 3.40 กรัม โดยที่ยังมีขนาดความหนาและเส้นผ่านศูนย์กลางเท่าเดิม การเปลี่ยนแปลงดังกล่าวในระยะเริ่มแรกไม่เป็นที่รับรู้ของประชาชนมากนัก และเหรียญแบบใหม่นี้ยังไม่สามารถใช้กับตู้หยอดเหรียญโดยทั่วไปได้ ทำให้เกิดกระแสข่าวว่าอาจเป็นเหรียญปลอม

**อ้างอิง**

**ดูเพิ่ม**
 บาท- ธนบัตร 50 สตางค์
50
เหรียญ 1 บาท

เหรียญ 1 บาท เป็นเหรียญของสกุลเงินบาท ที่ใช้ในประเทศไทย แบ่งออกเป็นเหรียญกษาปณ์หมุนเวียนที่ผลิตออกมาตามความต้องการใช้งานในระบบ ไม่มีข้อจำกัดเรื่องจำนวน และเหรียญกษาปณ์ที่ระลึกที่ทำขึ้นจำนวนจำกัดเพื่อเป็นที่ระลึก แต่ยังสามารถใช้ชำระหนี้ได้ตามกฎหมาย โดยสามารถใช้ชำระหนี้ได้ตามกฎหมายคราวละไม่เกิน 500 บาท หรือ 500 เหรียญ
เหรียญกษาปณ์หมุนเวียนชนิดราคา 1 บาทในชุดปัจจุบัน เป็นเหรียญกษาปณ์หมุนเวียนรุ่นแรกในรัชกาลที่ 10 มีด้านหน้าเป็นภาพพระบรมฉายาลักษณ์ พระบาทสมเด็จพระวชิรเกล้าเจ้าอยู่หัว ส่วนด้านหลังเป็น อักษรพระปรมาภิไธย วปร ภายใต้พระมหาพิชัยมงกุฎ ออกใช้เป็นครั้งแรกเมื่อวันที่ 6 เมษายน พ.ศ. 2561 โดยใช้วัตถุดิบ ขนาด และน้ำหนักเท่ากับเหรียญกษาปณ์หมุนเวียนในปีก่อนหน้า โดยเหรียญกษาปณ์หมุนเวียนรัชกาลที่ 9 ยังคงใช้ได้ตามปกติ

**เหรียญกษาปณ์หมุนเวียน 1 บาทในอดีต**

**เหรียญกษาปณ์หมุนเวียน รัชกาลที่ 9 พ.ศ. 2529-2560**
เหรียญกษาปณ์หมุนเวียนราคา 1 บาท รุ่นนี้ ด้านหน้าเป็นภาพพระบรมฉายาลักษณ์ พระบาทสมเด็จพระเจ้าอยู่หัวภูมิพลอดุลยเดช ด้านหลังเป็นภาพของพระศรีรัตนเจดีย์ วัดพระศรีรัตนศาสดาราม ประกาศออกใช้เป็นครั้งแรกเมื่อวันที่ 8 สิงหาคม พ.ศ. 2529
ในปี พ.ศ. 2552 กรมธนารักษ์ได้ปรับปรุงลวดลายของเหรียญ และเปลี่ยนโลหะที่ใช้ผลิตเหรียญ 1 บาท เป็นโลหะไส้เหล็กชุบนิกเกิล น้ำหนักของเหรียญลดลงเป็น 3.00 กรัม จากเดิม 3.40 กรัม โดยที่ยังมีขนาดความหนาและเส้นผ่านศูนย์กลางเท่าเดิม การเปลี่ยนแปลงดังกล่าวในระยะเริ่มแรกไม่เป็นที่รับรู้ของประชาชนมากนัก และเหรียญแบบใหม่นี้ในช่วงแรกยังไม่สามารถใช้กับตู้หยอดเหรียญโดยทั่วไปได้ ทำให้เกิดกระแสข่าวว่าอาจเป็นเหรียญปลอม

**จำนวนการผลิต**

**เหรียญกษาปณ์ที่ระลึก 1 บาท**
 เหรียญกษาปณ์ที่ระลึกเสด็จนิวัตรพระนคร- เหรียญกษาปณ์ที่ระลึกรัชกาลที่ 9 พระชนมายุครบ 3 รอบ- เหรียญกษาปณ์ที่ระลึกเอเชี่ยนเกมส์ ครั้งที่ 5- เหรียญกษาปณ์ที่ระลึกเอเชี่ยนเกมส์ ครั้งที่ 6- เหรียญกษาปณ์ที่ระลึกองค์การอาหารและเกษตรแห่งสหประชาชาติ- เหรียญกษาปณ์ที่ระลึกพระราชพิธีสถาปนาสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร- เหรียญกษาปณ์ที่ระลึกองค์การอนามัยโลก ครบ 25 ปี- เหรียญกษาปณ์ที่ระลึกกีฬาแหลมทองครั้งที่ 8- เหรียญกษาปณ์ที่ระลึกพระชนมายุครบ 75 พรรษา สมเด็จพระศรีนครินทราบรมราชชนนี- เหรียญกษาปณ์ที่ระลึกองค์การอาหารและเกษตรแห่งสหประชาชาติ พ.ศ. 2520- เหรียญกษาปณ์ที่ระลึกสมเด็จพระเจ้าลูกเธอ เจ้าฟ้าสิรินธรเทพรัตนสุดาฯ ทรงสำเร็จการศึกษาจากจุฬาลงกรณมหาวิทยาลัย- เหรียญกษาปณ์ที่ระลึกพระราชพิธีสถาปนาสมเด็จพระเทพรัตนราชสุดาฯ สยามบรมราชกุมารี- เหรียญกษาปณ์ที่ระลึกสมเด็จพระบรมโอรสาธิราชฯ สยามมกุฎราชกุมาร ทรงสำเร็จการศึกษาจากโรงเรียนเสนาธิการทหารบก- เหรียญกษาปณ์ที่ระลึกเอเชี่ยนเกมส์ครั้งที่ 8- เหรียญกษาปณ์ที่ระลึกเนื่องในวันอาหารโลก- เหรียญกษาปณ์ที่ระลึกเนื่องในมหามงคลสมัยพระราชพิธีกาญจนาภิเษกพระบาทสมเด็จพระปรมินทรมหาภูมิพลอดุลยเดช

**เกี่ยวกับเหรียญ**
 ในปี พ.ศ. 2539 กรมธนารักษ์จัดทำเหรียญกษาปณ์ที่ระลึกชนิดราคา 1 บาท เพื่อเฉลิมฉลองพระราชพิธีกาญจนาภิเษก โดยผลิตควบคู่ไปกับเหรียญกษาปณ์หมุนเวียนชนิดราคา 1 บาท พ.ศ. 2539  เนื่องจากจำนวนเหรียญกษาปณ์ที่ระลึกมีถึง 272,512,000 เหรียญ  ซึ่งเป็นปริมาณที่มากกว่าจำนวนเหรียญกษาปณ์หมุนเวียนในปีเดียวกันหลายเท่า  อีกทั้งเหรียญกษาปณ์ที่ระลึกยังได้ถูกนำมาใช้จ่ายทั่วไปในท้องตลาด  ทำให้ประชาชนไม่ค่อยพบเห็นเหรียญกษาปณ์หมุนเวียนชนิดราคา 1 บาท พ.ศ. 2539 มากนัก

**อ้างอิง**

**ดูเพิ่ม**
 บาท- ธนบัตร 1 บาท
1
บี-52 สตราโตฟอร์เทรส

บี-52 สตราโตฟอร์เทรส (B-52 Stratofortress) เป็นเครื่องบินทิ้งระเบิดทางยุทธวิธีพิสัยไกลซึ่งขับเครื่องด้วยพลังไอพ่นที่ถูกใช้โดยกองทัพอากาศสหรัฐฯ ตั้งแต่ปี พ.ศ. 2498 สร้างโดยบริษัทโบอิง แอร์เพลน คัมปะนี

**ประวัติ**
บี-52 สตราโตฟอร์เทรส เริ่มจากสัญญาที่ประสบความสำเร็จในวันที่ 5 มิถุนายน พ.ศ. 2489 ได้ผ่านขั้นตอนมากมายตั้งแต่เครื่องบินปีกตรงที่มีเครื่องยนต์หกเครื่องจนถึงต้นแบบสุดท้ายของวายบี-52 ที่มีเครื่องยนต์ทั้งสิ้นแปดเครื่อง เครื่องบินทำการบินครั้งแรกเมื่อวันที่ 15 เมษายน พ.ศ. 2495 โดยมีเท็กซ์ จอห์นสันเป็นนักบิน
บี-52 ถูกสร้างมาเพื่อบรรทุกอาวุธนิวเคลียร์ในสงครามเย็น บี-52 สตราโตฟอร์เทรสได้เข้ามาแทนที่คอนแวร์ บี-36 ถึงแม้ว่าจะเป็นทหารผ่านศึกจากสงครามจำนวนมาก สตราโตฟอร์เทรสได้ทิ้งระเบิดธรรมดาเท่านั้น บี-52 สามารถบรรทุกอาวุธได้ 32,000 กิโลกรัม
กองทัพอากาศสหรัฐฯ มีบี-52 ในประจำการตั้งแต่ปี พ.ศ. 2498 ด้วยการทำงานที่ยอดเยี่ยมในความเร็วต่ำกว่าเสียง และค่าใช้จ่ายต่ำทำให้บี-52 ยังคงอยู่ในประจำการถึงแม้ว่ามีการเสนอที่จะนำเอ็กซ์บี-70 วัลคีรี บี-1บีแลนเซอร์ และบี-2 สปิริทเข้ามาแทนที่ ในเดือนมกราคม พ.ศ. 2548 บี-52 ได้กลายมาเป็นเครื่องบินแบบที่สองที่ทำการนานที่สุดหลังจากอิงลิช อิเลคทริก แคนเบอร์รา มีเครื่องบินทั้งหมดหกแบบที่อยู่ในรายชื่อเดียวกันเมื่อปี พ.ศ. 2552 อีกสี่ลำคือตูโปเลฟ ตู-95 ซี-130 เฮอร์คิวลิส เคซี-135 สตราโตแทงค์เกอร์ และล็อกฮีด ยู-2
alt=Against a blue sky with white clouds, a B-52F releases bombs over Vietnam.

**รายละเอียด บี-52เอช สตราโตฟอร์เทรส**
right
ข้อมูลจำเพาะ- ผู้สร้าง :บริษัทโบอิง แอร์เพลน คัมปะนี (สหรัฐอเมริกา)- ประเภท:เจ๊ตทิ้งระเบิดยุทธศาสตร์ และ ฐานปล่อยอาวุธนำวิถีอากาศสู่พื้น เจ้าหน้าที่ 6 นาย- เครื่องยนต์:เทอร์โบเจ๊ต แพรทท์ แอนด์วิทนีย์ ทีเอฟ-33 ให้แรงขับสถิตเครื่องละ 17,000 ปอนด์ จำนวน 8 เครื่อง - กางปีก: 56.42 เมตร- ยาว: 48.03 เมตร- สูง: 12.39 เมตร- พื้นที่ปีก: 371.6 ตารางเมตร- น้ำหนักรวมสูงสุด: 221,350 กิโลกรัม- อัตราเร็วขั้นสูงสุด: 1062 กิโลเมตร/ชั่วโมง ที่ระยะสูง 6,000 เมตร- พิสัยบิน: 16,000 กิโลเมตร- เพดานบิน: 15,240 เมตร- อาวุธ:ปืนกลอากาศเอ็ม61 วัลแคนขนาด 20 ม.ม.หนึ่งกระบอกที่ป้อมท้าย (ได้ทำการถอดออกแล้วตั้งแต่ปี1991)
** ขีปนาวุธนำวิถีอากาศสู่พื้นดิน เอจีเอ็ม-28 ฮาวด์ด็อก 2 นัดที่ใต้ปีก
** อาวุธปล่อย สแรม 20 นัด
** ระเบิดไฮโดรเจนภายในลำตัว สามารถบรรทุกระเบิดได้ 31,750 กิโลกรัม

**อ้างอิง**

หมวดหมู่:เครื่องบินโบอิง
หมวดหมู่:เครื่องบินทิ้งระเบิด
มิตซูบิชิ เอฟ-1

right
มิตซูบิซิ เอฟ-1    (Mitsubishi F-1)      มิตซูบิซิ เอฟ-1 เป็นเครื่องบินรบความเร็วใต้เสียงแบบแรกที่สร้างโดยบริษัทมิตซูบิชิ เฮวี่ อินดัสทรีย์สของประเทศญี่ปุ่น 

**รายละเอียด มิตซูบิซิ เอฟ-1**
 ผู้สร้าง :บริษัทมิตซูบิซิ เฮวี อินดัสตรี (ประเทศญี่ปุ่น)- ประเภท:เครื่องบินขับไล่สนับสนุนกองกำลังภาคพื้นดินที่นั่งเดียว- เครื่องยนต์: 2 × Ishikawa-Harima TF40-801A turbofan- กางปีก: 7.88 เมตร- ยาว: 17.86 เมตร- สูง: 4.39 เมตร- พื้นที่ปีก: 21.18 ตารางเมตร- น้ำหนักเปล่า: 6,288 กิโลกรัม- น้ำหนักวิ่งขึ้นสูงสุด: 13,614 กิโลกรัม- อัตราเร็วสูงสุด 1,700 กิโลเมตร/ชั่วโมง ที่ระดับความสูง 11,000 เมตร- อัตราไต่ 118 เมตร/ วินาที- รัศมีทำการรบ 556 กิโลเมตร เมื่อบิน สูง-ต่ำ-สูง พร้อมติดขีปนาวุธ ASM-1 จำนวนสองลูกและถังน้ำมันเสริมขนาด 830 ลิตร จำนวนหนึ่งถัง- พิสัยบินไกลสุด: 2,870 กิโลเมตร- อาวุธ:ปืนกลอากาศลำกล้องหมุน เจเอ็ม-61 ขนาด 20 มม. 1กระบอก
**อาวุธปล่อยอากาศสู่อากาศ 4 นัด หรือ อาวุธปล่อยปราบเรือรบ 2 นัด
**ลูกระเบิดขนาด 500 ปอนด์ 8-12 ลูก
**สามารถติดตั้งอาวุธได้ 3,629 กิโลกรัม

**อ้างอิง**
หมวดหมู่:เครื่องบินขับไล่
หมวดหมู่:เครื่องบินมิตซูบิชิเฮฟวีอินดัสทรีส์
เซเปแคท จากัวร์

เซเปแคท จากัวร์
เซเปแคท จากัวร์ (SEPECAT Jaguar) เป็นเครื่องบินที่สร้างระหว่างชาติ โดยอังกฤษกับฝรั่งเศส เป็นเครื่องบินภารกิจคู่คือ เป็นเจ๊ตฝึกขึ้นสูงและสนับสนุนทางยุทธวิธีน้ำหนักเบา


**รุ่นต่าง ๆ**
มีอยู่ 5 รุ่น
# จากัวร์ เอ เป็นเจ๊ตสนับสนุนภาคพื้นดินของฝรั่งเศส
# จากัวร์ บี เป็นเจ๊ตฝึก 2 ที่นั่งของอังกฤษ
# จากัวร์ อี เป็นเจ๊ตฝึก 2 ที่นั่งของฝรั่งเศส
# จากัวร์ เอส เป็นเจ๊ตสนับสนุนภาคพื้นดินของอังกฤษ
# จากัวร์อินเตอร์เนชั่นแนล เป็นรุ่นที่ผลิตเป็นสินค้าออก

**ข้อมูลจำเพาะ**
มีดังต่อไปนี้- ผู้สร้าง :เซเปแคท บริษัทสร้างอากาศยานระหว่างชาติ (อังกฤษ/ฝรั่งเศส)- ประเภท:เจ๊ตสนับสนุนการปฏิบัติการทางยุทธวิธี ที่นั่งเดียว- เครื่องยนต์:เทอร์โบแฟน รอสส์-รอยซ์/เทอร์โบเมคา อาดัวร์ 102 ให้แรงขับ 2,100 กิโลกรัม และ 3,240 กิโลกรัม เมื่อใช้สันดาปท้าย 2 เครื่อง- กางปีก: 8.69 เมตร- ยาว: 15.52 เมตร- สูง: 4.89 เมตร- พื้นที่ปีก: 24.18 ตารางเมตร- น้ำหนักเปล่า: 7,000 กิโลกรัม- น้ำหนักวิ่งขึ้นปกติ: 11,000- น้ำหนักวิ่งขึ้นสูงสุด: 15,000 กิโลกรัม- อัตราเร็วสูงสุด:1.5 มัค ทีระยะสูง 11,000 เมตร และ 1.1 มัค ที่ระดับน้ำทะเล- อัตราเร็วลงสนาม: 213 กิโลเมตร/ชั่วโมง- ระยะทางขึ้นพ้น 15 เมตร: 940 เมตร- ระยะทางร่อนลงจาก 15 เมตร: 860 เมตร- รัศมีทำการรบเมื่อปฏิบัติภารกิจโจมตีใช้เชื้อเพลิงภายใน
** บินสูง-ต่ำ-สูง: 815 กิโลเมตร
** บินต่ำ-ต่ำ-ต่ำ: 575 กิโลเมตร- เมื่อใช้เชื้อเพลิงภายนอก
** บินสูง-ต่ำ-สูง: 1,315 กิโลเมตร
** บินต่ำ-ต่ำ-ต่ำ: 835 กิโลเมตร- พิสัยบินไกลสุด: 4,210 กิโลเมตร เมื่อบรรทุกเชื้อเพลิงเต็มที่- อาวุธ:ปืนกลอากาศ เอเดน ขนาด 30 มม. 2 กระบอก 
** อาวุธปล่อยอากาศสู่อากาศแบบแมจิค
** จรวดอากาศสู่พื้นดิน ขนาด 68 มม. สแนบ
** บริภัณฑ์ตรวจการณ์-ถ่ายภาพ
** ลูกระเบิดขนาดต่างๆ และ อาวุธนิวเคลียร์
** สามารถติดตั้งอาวุธได้ 5 ตำบล เป็นน้ำหนัก 4,536 กิโลกรัม

**อ้างอิง**
หมวดหมู่:เครื่องบินโจมตี
จำนวนเชิงมิตร

จำนวนเชิงมิตร คือจำนวนสองจำนวนที่ผลบวกของตัวหารแท้ของจำนวนหนึ่งมีค่าเท่ากับอีกจำนวนหนึ่ง เช่น 220 และ 284 เป็นจำนวนเชิงมิตร เนื่องจากตัวประกอบแท้ของ 220 คือ 1, 2, 4, 5, 10, 11, 20, 22, 44, 55 และ 110 ซึ่งมีผลบวกเป็น 284 และตัวประกอบแท้ของ 284 คือ 1, 2, 4, 71, และ 142 ซึ่งมีผลบวกเป็น 220
สูตรทั่วไปในการหาจำนวนเชิงมิตรคือ ถ้า
p = 3 × 2n-1 - 1, 
q = 3 × 2n - 1,
r = 9 × 22n-1 - 1,
เมื่อ n > 1 เป็นจำนวนเต็มบวก และ p, q, r เป็นจำนวนเฉพาะ แล้ว 2npq and 2nr จะเป็นจำนวนเชิงมิตร
ตัวอย่างจำนวนเชิงมิตร 5 คู่แรกคือ
:(220, 284), (1184, 1210), (2620, 2924), (5020, 5564), (6232, 6368), ... id=A063990
หมวดหมู่:ทฤษฎีจำนวน
หมวดหมู่:ลำดับจำนวนเต็ม
ธนบัตร 5 บาท

ธนบัตร 5 บาท เป็นธนบัตรของสกุลเงินบาท เริ่มออกใช้ในประเทศไทยตั้งแต่ พ.ศ. 2445 ปัจจุบันเลิกใช้แล้ว 

**แบบธนบัตร**
 ธนบัตรไทยแบบที่ 1 ราคา 5 บาท ออกใช้เมื่อวันที่ 7 กันยายน พ.ศ. 2445 เป็น ธนบัตรหน้าเดียว ชนิดราคา 5 บาท สีเขียวพื้นเขียวใบไม้ กรอบนอก กรอบเล็ก สีเทา ขนาด 10.5 คูณ 16.5 ซม. - ธนบัตรไทยแบบที่ 2 ราคา 5 บาท ออกใช้เมื่อวันที่ 28 สิงหาคม พ.ศ. 2449 มีรูปพิธีจรดพระนางคัลแรกนาขวัญอยู่ตรงกลางด้านหลัง - ธนบัตรไทยแบบที่ 3 ราคา 5 บาท ออกใช้เมื่อวันที่ 22 พ.ย. 2477 ราคา 5 บาท ด้านหน้าเป็นพระบรมสาทิสลักษณ์ของพระบาทสมเด็จพระเจ้าอยู่หัวรัชกาลที่ 7 และมีภาพวัดพระแก้วอยู่ตรงกลาง  พื้นม่วงลายแสดและเหลือง   ขนาด 8.5 คูณ 15.5 ซม.- ธนบัตรไทยแบบที่ 4 ราคา 5 บาท ออกใช้เมื่อวันที่ 14 เมษายน พ.ศ. 2482 ราคา 5 บาท ด้านหน้าเป็นพระบรมสาทิสลักษณ์ของรัชกาลที่ 8 เมื่อสมัยยังทรงพระเยาว์ และมีวัดพระปฐมเจดีย์อยู่ด้านหน้าธนบัตร- ธนบัตรไทยแบบที่ 5 ราคา 5 บาท ด้านหน้าเป็นพระบรมสาทิสลักษณ์ของพระบาทสมเด็จพระเจ้าอยู่หัวอานันทมหิดล รัชกาลที่ 8 และด้านซ้ายเป็นรูปอุโบสถวัดเบญวัดเบญจมบพิตร- ธนบัตรไทยแบบที่ 7 ราคา 5 บาท ด้านหน้าเป็นพระบรมฉายาลักษณ์พระบาทสมเด็จพระเจ้าอยู่หัวรัชกาลที่ 8 ด้านหลังเป็นภาพพระที่นั่งอนันตสมาคม- ธนบัตรไทยแบบที่ 8 ราคา 5 บาท ด้านหน้าเป็นพระบรมฉายาลักษณ์พระบาทสมเด็จพระเจ้าอยู่หัวรัชกาลที่ 8 ด้านหลังเป็นภาพรัฐธรรมนูญประดิษฐ์เหนือพานแว่นฟ้า อยู่ภายในวงกลมลายเฟื่องและลายเถาวัลย์- ธนบัตรไทยแบบที่ 9 ราคา 5 บาท ด้านหน้าเป็นพระบรมฉายาลักษณ์พระบาทสมเด็จพระเจ้าอยู่หัวภูมิพลอดุลยเดชรัชกาลที่ 9 ด้านหลังเป็นภาพพระที่นั่งอนันตสมาคม- ธนบัตรไทยแบบที่ 11 ราคา 5 บาท ด้านหน้าเป็นพระบรมฉายาลักษณ์พระบาทสมเด็จพระเจ้าอยู่หัวรัชกาลที่ 9 ด้านหลังเป็นภาพพระที่นั่งอาภรณ์พิโมกข์ปราสาทในพระบรมมหาราชวัง- ด้านหน้า ของ ธนบัตร 5 บาท แบบที่ 9
ด้านหลัง ของ ธนบัตร 5 บาท แบบที่ 9

**เกร็ด**
วันที่ 24 มิถุนายน 2512 พระบาทสมเด็จพระเจ้าอยู่หัวภูมิพลอดุลยเดช เสด็จพระราชดำเนินทรงเปิดโรงพิมพ์  ผู้ที่ไปร่วมงานจะได้รับธนบัตรชนิด 5 บาท และ 10 บาท เป็นที่ระลึก มีข้อความพิมพ์อยู่ที่หน้าธนบัตรว่า “ที่ระลึกการ เปิดโรงพิมพ์ธนบัตร ธนาคารแห่งประเทศไทย 24 มิถุนายน 2512”

**อ้างอิง**

**ดูเพิ่ม**
 เหรียญ 5 บาท- ธนบัตรในประเทศไทย- ธนบัตร

**แหล่งข้อมูลอื่น**
  ธนบัตรใหม่-เก่า เล่าเรื่องวัด  date=2007-03-11  
หมวดหมู่:ธนบัตร
หมวดหมู่:หน่วยเงินในประเทศไทย
รัฐมนตรีว่าการกระทรวงการคลัง

รัฐมนตรีว่าการกระทรวงการคลัง มีหน้าที่แตกต่างกันไปในแต่ละประเทศ โดยทั่วไปแล้วจะครอบคลุมการเงินของรัฐบาล นโยบายเศรษฐกิจ และ/หรือกฎระเบียบทางการเงินอย่างน้อยหนึ่งรายการ แต่มีความแตกต่างที่สำคัญระหว่างประเทศต่าง ๆ:- ในบางประเทศ รัฐมนตรีว่าการกระทรวงการคลังอาจมีการกำกับดูแลนโยบายการเงิน ด้วย (ในขณะที่ในประเทศอื่น ๆ ที่เป็นความรับผิดชอบของธนาคารกลาง ที่เป็นอิสระ )- ในบางประเทศ รัฐมนตรีว่าการกระทรวงการคลังอาจได้รับความช่วยเหลือจากรัฐมนตรีอื่นหนึ่งคนขึ้นไป (บางประเทศได้รับการสนับสนุนจากหน่วยงานรัฐบาลที่แยกต่างหาก) ในส่วนที่เกี่ยวกับนโยบายการคลังหรือการจัดทำงบประมาณ- ในหลายประเทศมีพอร์ตโฟลิโอแยกต่างหากสำหรับนโยบายเศรษฐกิจทั่วไปในรูปแบบของกระทรวง "เศรษฐกิจ" หรือ "เศรษฐกิจของประเทศ" หรือ "พาณิชยกรรม"- ในหลายประเทศ กฎระเบียบทางการเงินได้รับการจัดการโดยหน่วยงานที่แยกต่างหาก ซึ่งอาจได้รับการดูแลโดยกระทรวงการคลังหรือหน่วยงานของรัฐอื่น ๆ
รัฐมนตรีว่าการกระทรวงการคลังมักพบในรัฐบาลของรัฐสหพันธรัฐหรือจังหวัดของประเทศสหพันธรัฐ ในกรณีเหล่านี้ อำนาจของพวกเขาอาจถูกจำกัดอย่างมากโดยนโยบายทางกฎหมายหรือทางการคลังที่เหนือกว่า โดยเฉพาะอย่างยิ่งการควบคุมภาษี การใช้จ่าย สกุลเงินอัตราดอกเบี้ยระหว่างธนาคารและปริมาณเงิน
อำนาจของรัฐมนตรีว่าการกระทรวงการคลังแตกต่างกันไปในแต่ละรัฐบาล ในสหรัฐอเมริการัฐมนตรีว่าการกระทรวงการคลังแม้ว่าจะมีเหรัญญิกที่แยกต่างหากและอยู่ใต้บังคับบัญชาของสหรัฐอเมริกาและผู้อำนวยการสำนักงานบริหารและงบประมาณเป็น ผู้ร่างงบประมาณ
ในสหราชอาณาจักร รัฐมนตรีว่าการกระทรวงการคลังที่มีตำแหน่งเทียบเท่ากับรัฐมนตรีว่าการกระทรวงการคลัง เนื่องจากความแปลกประหลาดของประวัติศาสตร์ อธิการบดีกระทรวงการคลังจึงได้รับการขนานนามว่าเป็นลอร์ดคนที่ 2 ของกระทรวงการคลังโดยที่นายกรัฐมนตรียังดำรงตำแหน่งทางประวัติศาสตร์ของลอร์ดคนที่ 1 ของกระทรวงการคลังด้วย สิ่งนี้บ่งบอกถึงความอาวุโสและความ รับผิดชอบ ที่เหนือกว่าของนายกรัฐมนตรีเหนือกระทรวงการคลัง
ในออสเตรเลียรัฐมนตรีอาวุโสคือเหรัญญิกแม้ว่าจะมีรัฐมนตรีกระทรวงการคลังที่เป็นผู้เยาว์มากกว่า และในปี 2018 จะเป็นหัวหน้าพอร์ตโฟลิโอที่แยกจากฝ่ายการเงินและบริการสาธารณะ
รัฐมนตรีว่าการกระทรวงการคลังอาจ ไม่เป็นที่นิยมหากต้องขึ้นภาษีหรือลดการใช้จ่าย รัฐมนตรีกระทรวงการคลังที่การตัดสินใจครั้งสำคัญซึ่งเป็นประโยชน์โดยตรงทั้งต่อผลการดำเนินงานและการรับรู้ถึงความสำเร็จทางเศรษฐกิจและการเงินของประเทศจะได้รับรางวัล รัฐมนตรีกระทรวงการคลังแห่งปีของ Euromoney

**ดูเพิ่ม**
 รัฐมนตรีว่าการกระทรวงการคลัง (สหราชอาณาจักร)- รัฐมนตรีว่าการกระทรวงการคลังของไทย
หมวดหมู่:รัฐมนตรีแบ่งตามหน้าที่

หมวดหมู่:รัฐมนตรี
ไวเบรเตอร์

ไวเบรเตอร์
ไวเบรเตอร์ (vibrator) เป็นอุปกรณ์ใช้ในการนวดและการช่วยตัวเองสำหรับผู้หญิง มีหลายลักษณะรวมถึงลักษณะแท่งพลาสติก หรือเป็นรูปไข่ใช้สำหรับสำเร็จความใคร่ในผู้หญิงโดยการสอดใส่เข้าไปในช่องคลอด หรือทวารหนัก โดยจะมีการติดตั้งมอเตอร์สั่นเพื่อเพิ่มโอกาสในการถึงจุดสุดยอดในผู้หญิงมากขึ้น

**ดูเพิ่ม**
 ดิลโด - อุปกรณ์ช่วยตัวเองของผู้หญิงที่ไม่มีมอเตอร์ในการสั่น

**แหล่งข้อมูลอื่น**
หมวดหมู่:เซ็กซ์ทอย
เปอตีโมะนิ

พุจจิโมนิ หรือ เพททิโมนิ ในภาษาอังกฤษ (プッチモニ; PetitMoni) เป็นวงยูนิตวงที่ 2 อย่างเป็นทางการของมอร์นิงมุซุเมะ แนวเพลงหลักของวงยูนิตนี้จะเป็นเพลงที่มีจังหวะเร็วให้ความรู้สึกสนุกสนาน

**ประวัติของกลุ่ม**
พุจจิโมนิก่อตั้งขึ้นมาในเดือนพฤศจิกายน พ.ศ. 2542 ด้วยจำนวนสมาชิกที่มาจากมอร์นิงมูซูเมะทั้งหมด 3 คน ได้แก่ เค ยาซูดะ, ซายากะ อิจิอิ และมากิ โกะโต ซึ่งหลังจากที่ก่อตั้งมาไม่นาน พุจจิโมนิก็ได้สร้างซิงเกิลแรก โจกตโตะ เลิฟ ซึ่งผลงานชิ้นนี้สามารถสร้างยอดขายได้เกิน 1 ล้านก๊อปปี้
หลังจากนั้นมา ในวันที่ 21 พฤษภาคม พ.ศ. 2543 ซายากะ อิจิอิก็ได้สำเร็จการศึกษาจากทั้งมอร์นิงมูซูเมะและพุจจิโมนิ ทำให้สึงกุ ต้องนำเอาฮิโตมิ โยชิซาวะ สมาชิกรุ่นที่ 4 ขิงมอร์นิงมูซูเมะมาเข้าเป็นสมาชิกของพุจจิโมนิหลังจากที่อิจิอิสำเร็จการศึกษาไปแล้ว
ต่อมา พุจจิโมนิก็ได้ออกเพลงซิงเกิลมาอีก 3 เพลง พร้อมกับอัลบั้มแรกและอัลบั้มเดียวที่ชื่อ เซ็มบุ! พุจจิโมนิ ที่วางจำหน่ายในเดือนสิงหาคม พ.ศ. 2545 ผลงานอัลบั้มนี้ได้รวบรวมเอาเพลงซิงเกิลทุกเพลงของวงมารวมไว้ด้วยกันทั้งหมด
ในปี พ.ศ. 2545 มากิ โกโตได้สำเร็จการศึกษาจากทั้งมอร์นิงมูซูเมะและพุจจิโมนิ และหลังจากนั้นไม่นาน ในปี พ.ศ. 2546 เค ยาซูดะ ก็ได้สำเร็จการศึกษาจากมอร์นิงมูซูเมะและพุจจิโมนิ ทำให้เกิดการเปลี่ยนแปลงตัวสมาชิกกันครั้งใหญ่ โดยสมาชิกที่เข้ามาใหม่สองคน ได้แก่ อายากะ คิมูระ สมาชิกจากโคโคนัทส์มูซูเมะ และมาโกโตะ โองาวะ สมาชิกรุ่นที่
5 จากมอร์นิงมูซูเมะ และผู้ที่ขึ้นมาดำรงตำแหน่งหัวหน้าวงแทนยาซูดะ ก็คือ ฮิโตมิ โยชิซาวะ
แต่อย่างไรก็ตาม พุจจิโมนิก็ไม่ได้สร้างผลงานซิงเกิลใด ๆ มาเพิ่มเติม มีเพียงแต่เพลง "ว้าวว้าวว้าว" และเพลงโจกตโตะ เลิฟ ที่นำกลับมาร้องใหม่เท่านั้น ซึ่งทั้งสองเพลงได้ถูกรวบรวมเอาไว้ในซีดีชุด "พุจจิโมนิ เบสท์" ด้วย
สุดท้ายพุจจิโมนิก็ได้ยุบวงอย่างไร้กำหนด

**สมาชิก**

**พ.ศ. 2542 - พ.ศ. 2543**
 เค ยาซูดะ- ซายากะ อิจิอิ- มากิ โกโต

**พ.ศ. 2543 - พ.ศ. 2546**
 เค ยาซูดะ- มากิ โกโต- ฮิโตมิ โยชิซาวะ

**พ.ศ. 2546**
 ฮิโตมิ โยชิซาวะ- มาโกโตะ โองาวะ- อายากะ คิมูระ

**ผลงาน**

**อัลบั้ม**

**เพลงซิงเกิล**

**อัลบั้มรวมเพลง**
 ทูเกเธอร์! – โจกตโตะ เลิฟว์ (เวอร์ชันปี 2001)- พุคจิเบสท์ 3 – โจกตโตะ เลิฟว์ (เวอร์ชันปี 2003) - พุคจิเบสท์ 4 – ว้าวว้าวว้าว

**ดูเพิ่ม**
 เฮลโล! โปรเจกต์- มอร์นิงมุซุเมะ

**แหล่งข้อมูลอื่น**
  เฮลโล! โปรเจกต์ ข้อมูลของกลุ่มเปอตีโมะนิ-  อัพ-ฟรอนท์-เวิร์คส date=2006-12-31  ผลงานเพลงของเปอตีโมะนิ
หมวดหมู่:เฮลโล! โปรเจกต์
หมวดหมู่:มอร์นิงมุซุเมะ
หมวดหมู่:กลุ่มนักร้องย่อยของมอร์นิงมุซุเมะ
หมวดหมู่:เกิร์ลกรุปญี่ปุ่น
หมวดหมู่:ปราสาท

ดูส่วนประกอบของสิ่งก่อสร้างเกี่ยวกับปราสาทได้ที่ หมวดหมู่: ส่วนประกอบของปราสาท
หมวดหมู่:สถานที่ท่องเที่ยว
หมวดหมู่:สิ่งก่อสร้างแบ่งตามประเภท
หมวดหมู่:สถานที่
หมวดหมู่:สถาปัตยกรรมสมัยกลาง
อำเภอศรีสัชนาลัย

ศรีสัชนาลัย เป็น 1 ใน 9 อำเภอของจังหวัดสุโขทัย โดยเป็นที่ตั้งของอุทยานประวัติศาสตร์และอุทยานแห่งชาติศรีสัชนาลัย 

**ประวัติศาสตร์**
"เมืองเชลียง" เป็นชื่อดั้งเดิมของเมืองศรีสัชนาลัย (ส่วนทางล้านนาเรียก "เชียงชื่น")  ส่วนอำเภอศรีสัชนาลัยนั้น ชื่อเดิมคืออำเภอด้งและอำเภอหาดเสี้ยว ก่อนที่จอมพล แปลก พิบูลสงคราม จะให้นำชื่อเมืองโบราณครั้งสมัยสุโขทัยมาตั้งเป็นชื่ออำเภอโดยตรง เมืองโบราณเป็นที่ราบริมแม่น้ำยม และที่ลาดเชิงเขาพระศรี เขาใหญ่ เขาสุวรรณคีรี และเขาพนมเพลิง ก็เป็นพื้นที่เหมาะแก่การตั้งถิ่นฐาน เนื่องจากมีแม่น้ำและภูเขาเป็นปราการล้อมรอบ และมีความอุดมสมบูรณ์จากแก่งหลวง แม่น้ำยมและคลองเล็กคลองน้อยที่ไหลเชื่อมโยงในพื้นที่ดังกล่าว จึงทำให้เกิดเป็นชุมชนก่อตัวขึ้นบริเวณนี้และเคยมีความเจริญรุ่งเรืองเป็นอย่างมากในอดีต  
ดินแดนแห่งนี้เป็นเขตแดนระหว่างอาณาจักรล้านนา กับ อาณาจักรสุโขทัย-สยาม อำเภอแห่งแรกที่นี่ เดิมชื่อ อำเภอด้ง อยู่ในบริเวณ บ้านปลายนา ตำบลบ้านตึก ก่อนจะย้ายมาตั้งที่ว่าการอำเภอตรงบริเวณบ้านป่างิ้ว ตั้งได้ไม่นานนักมีโจรบุกปล้นและเผา จนต้องย้ายมาตั้งตรงบริเวณริมน้ำ ตำบลหาดเสี้ยว และได้เปลี่ยนชื่อ เป็น อำเภอหาดเซี่ยว ภายหลังมีการเปลี่ยนชื่อเป็น อำเภอหาดเสี้ยว  ก่อนจะมีการแบ่งพื้นที่ใหม่ และตั้งชื่ออำเภอใหม่ ว่า อำเภอศรีสัชนาลัย

**ที่ตั้งและอาณาเขต**
อำเภอศรีสัชนาลัยตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอวังชิ้นและอำเภอเด่นชัย (จังหวัดแพร่)- ทิศตะวันออก ติดต่อกับอำเภอลับแลและอำเภอตรอน (จังหวัดอุตรดิตถ์)- ทิศใต้ ติดต่อกับอำเภอศรีนคร อำเภอสวรรคโลก และอำเภอทุ่งเสลี่ยม- ทิศตะวันตก ติดต่อกับอำเภอเถิน (จังหวัดลำปาง)

**การแบ่งเขตการปกครอง**

**การปกครองส่วนภูมิภาค**
แม่น้ำยมในอำเภอศรีสัชนาลัย
อำเภอศรีสัชนาลัยแบ่งพื้นที่การปกครองออกเป็น 11 ตำบล 148 หมู่บ้าน ได้แก่

**การปกครองส่วนท้องถิ่น**
ท้องที่อำเภอศรีสัชนาลัยประกอบด้วยองค์กรปกครองส่วนท้องถิ่น 10 แห่ง ได้แก่- เทศบาลเมืองศรีสัชนาลัย ครอบคลุมพื้นที่ตำบลท่าชัยและตำบลศรีสัชนาลัยทั้งตำบล- เทศบาลตำบลหาดเสี้ยว ครอบคลุมพื้นที่ตำบลหาดเสี้ยวทั้งตำบลและบางส่วนของตำบลหนองอ้อ- องค์การบริหารส่วนตำบลป่างิ้ว ครอบคลุมพื้นที่ตำบลป่างิ้วทั้งตำบล- องค์การบริหารส่วนตำบลแม่สำ ครอบคลุมพื้นที่ตำบลแม่สำทั้งตำบล- องค์การบริหารส่วนตำบลแม่สิน ครอบคลุมพื้นที่ตำบลแม่สินทั้งตำบล- องค์การบริหารส่วนตำบลบ้านตึก ครอบคลุมพื้นที่ตำบลบ้านตึกทั้งตำบล- องค์การบริหารส่วนตำบลหนองอ้อ ครอบคลุมพื้นที่ตำบลหนองอ้อ (นอกเขตเทศบาลตำบลหาดเสี้ยว)- องค์การบริหารส่วนตำบลดงคู่ ครอบคลุมพื้นที่ตำบลดงคู่ทั้งตำบล- องค์การบริหารส่วนตำบลบ้านแก่ง ครอบคลุมพื้นที่ตำบลบ้านแก่งทั้งตำบล- องค์การบริหารส่วนตำบลสารจิตร ครอบคลุมพื้นที่ตำบลสารจิตรทั้งตำบล

**การขนส่ง**
อำเภอศรีสัชนาลัยมีถนนสายสำคัญดังนี้- ทางหลวงแผ่นดินหมายเลข 101- ทางหลวงแผ่นดินหมายเลข 102- ทางหลวงแผ่นดินหมายเลข 1201- ทางหลวงแผ่นดินหมายเลข 1294- ทางหลวงแผ่นดินหมายเลข 1404
นอกจากนี้ยังมีโครงการรถไฟความเร็วสูงสายเหนือ ซึ่งจะผ่านพื้นที่อำเภอศรีสัชนาลัยด้วย

**สถานที่สำคัญ**
วัดช้างล้อมในอุทยานประวัติศาสตร์ศรีสัชนาลัย- อุทยานประวัติศาสตร์ศรีสัชนาลัย- อุทยานแห่งชาติศรีสัชนาลัย - วัดพระศรีรัตนมหาธาตุ (วัดพระปรางค์)- วิทยาลัยการอาชีพศรีสัชนาลัย- เขื่อนท่าแพ- ต้นสักใหญ่- อ่างเก็บน้ำแม่สูง- แก่งหลวง- วัดชมชื่น- วัดเจ้าจันทร์- วัดเชิงคีรี (หลวงพ่อโต)

**แหล่งข้อมูลอื่น**
  ข้อมูลอำเภอ-  เพจศรีสัชนาลัย-  เพจเช็คอินศรีสัชนาลัย

ศรีสัชนาลัย
หมวดหมู่:อำเภอในจังหวัดสุโขทัย

สำหรับข้อมูลเพิ่มเติมของจังหวัด ดูบทความหลักที่ จังหวัดสุโขทัย
สุโขทัย
หมวดหมู่:จังหวัดสุโขทัย
หมวดหมู่:หน่วยการบริหารในจังหวัดสุโขทัย
เอ-6 อินทรูเดอร์

เอ-6 อินทรูเดอร์ (italic=yes) เป็นเครื่องบินโจมตีสองเครื่องยนต์ของสหรัฐอเมริกาที่ผลิตโดยกรัมแมน มันเข้าประจำการตั้งแต่ปีพ.ศ. 2506-2540 อินทรูเดอร์ถูกออกแบบมาเพื่อเข้าแทนที่เอ-1 สกายไรเดอร์ที่เป็นเครื่องยนต์ลูกสูบ อีเอ-6 โพรว์เลอร์เป็นแบบดัดแปลงสำหรับสงครามอิเลคทรอนิกที่ยังคงประจำการอยู่ถึงปีพ.ศ. 2551 เมื่อเอ-6 ถูกปลดประจำการหน้าที่ของมันก็ถูกย้ายไปให้กับเอฟ-14 ทอมแคท

**รายละเอียด เอ-6 อินทรูเดอร์**
right- ผู้สร้าง :บริษัทกรัมแมน แอโรสเปส คอร์ปอเรชั่น (สหรัฐอเมริกา)- ประเภท:เจ๊ตโจมตีระยะต่ำ 2 ที่นั่ง ประจำเรือบรรทุกอากาศยาน- เครื่องยนต์:เทอร์โบเจ๊ต แพรทท์ แอนด์วิทนีย์ เจ 52 พี-8/บี ให้แรงขับสถิตเครื่องละ 4,218 กิโลกรัม  2 เครื่อง- กางปีก: 16.15 เมตร- ยาว: 16.69 เมตร- สูง: 4.83 เมตร- พื้นที่ปีก: 49.14 ตารางเมตร- น้ำหนักเปล่า: 11,795 กิโลกรัม- น้ำหนักวิ่งขึ้นสูงสุด: 27,420 กิโลกรัม- อัตราเร็วสูงสุด: 1,276 กิโลเมตร/ชั่วโมง- อัตราเร็วขั้นสูง: 1,035 กิโลเมตร/ชั่วโมง- อัตราเดินทาง: 766 เมตร- อัตราไต่ที่ระดับน้ำทะเล: 2,804 เมตร- อัตราไต่เมื่อใช้เครื่องยนต์เดียว 945 เมตร/นาที- เพดานบินใช้งาน 14,265 เมตร- เพดานบินเมื่อใช้เครื่องยนต์เดียว 9,083 เมตร- พิสัยบิน: 4,382 กิโลเมตร เมื่อติดตั้งถังเชื้อเพลิงอะไหล่
** 3,096 กิโลเมตร เมื่อมีภารกรรมบรรทุกสูงสุด- อาวุธ: ติดตั้งอาวุธใต้ปีกข้างละ 2 ตำบล และ ใต้ปีกลำตัว 1 ตำบล เป็นน้ำหนักรวม 6,804 กิโลกรัม 

**อ้างอิง**
หมวดหมู่:เครื่องบินกรัมแมน
อ
อ
อ
มิตซูบิชิ มอเตอร์ส

มิตซูบิชิ มอเตอร์ส (Mitsubishi Motors; มิตสึบิชิ จิโดชะ โคเงียว คาบูชิกิ ไคชะ) เป็นบริษัทรถยนต์สัญชาติประเทศญี่ปุ่น มีสำนักงานใหญ่อยู่ที่เขตมินาโตะ กรุงโตเกียว 
มิตซูบิชิ มอเตอร์ส เป็นบริษัทรถยนต์ที่ใหญ่เป็นอันดับที่ 5 ของญี่ปุ่น และอันดับที่ 13 ของโลก มิตซูบิชิ มอเตอร์ส มีโลโก้ประกอบด้วยสี่เหลี่ยมข้าวหลามตัด 3 รูป หรือเพชร 3 เม็ด (Three Diamond) มีบริษัทในเครือได้แก่ มิตซูบิชิ ฟูโซ่ (Mitsubishi FUSO) ซึ่งเป็นบริษัทผลิตรถบรรทุกให้กับมิตซูบิชิ (ปัจจุบัน ขายให้กับ กลุ่ม Daimler AG.ไปแล้ว) และแรลลีอาร์ต (Ralliart) ซึ่งเป็นบริษัทดูแลด้านกิจกรรมมอเตอร์สปอร์ต รวมถึงการผลิตอุปกรณ์ตกแต่งรถยนต์อย่างเป็นทางการให้กับมิตซูบิชิ มอเตอร์ส

**มิตซูบิชิ มอเตอร์ส ในประเทศไทย**
 บริษัท มิตซูบิชิ มอเตอร์ส (ประเทศไทย) จำกัด- ก่อตั้งขึ้น : เมื่อวันที่ 02 มกราคม พ.ศ. 2530 (36 ปี) ในชื่อ บริษัท เอ็มเอ็มซี สิทธิผล จำกัด- เปลี่ยนชื่อเป็น : บริษัท มิตซูบิชิ มอเตอร์ส (ประเทศไทย) จำกัด เมื่อวันที่ 21 พฤศจิกายน พ.ศ. 2546 (20 ปี)- ประกอบธุรกิจ :  ผลิตและจำหน่ายรถยนต์และรถกระบะในประเทศไทย
** กรรมการผู้จัดการใหญ่  : โมะริคาซุ ชกคิ (Mr.Morikazu Choki)
** สำนักงานใหญ่ : เลขที่ 2525 เอฟวายไอ เซ็นเตอร์ อาคาร 1 ชั้น 9 ถนนพระรามที่ 4 แขวงคลองเตย เขตคลองเตย กรุงเทพมหานคร 10110
** ฐานการผลิต : 199 หมู่ 3 นิคมอุตสาหกรรมแหลมฉบัง ตำบลทุ่งสุขลา อำเภอศรีราชา จังหวัดชลบุรี 20230
** ทุนจดทะเบียน : 7,000,000,000 บาท (เจ็ดพันล้านบาท)
** จำนวนพนักงาน : 3,564 คน (เมื่อ เดือนกุมภาพันธ์ พ.ศ. 2552)

**อ้างอิง**

**แหล่งข้อมูลอื่น**
  เว็บไซต์นานาชาติของบริษัทรถยนต์ มิตซูบิชิ-  เว็บไซต์รถยนต์มิตซูบิชิ (ประเทศไทย)
หมวดหมู่:มิตซูบิชิ
หมวดหมู่:ตราสินค้ารถยนต์
หมวดหมู่:บริษัทรถยนต์
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2460
ดักลาส เอ-4 สกายฮอว์ก

เอ-4 สกายฮอว์ก (italic=yes) เป็นเครื่องบินโจมตีภาคพื้นดินบนเรือบรรทุกเครื่องบินที่ออกแบบมาให้กับกองทัพเรือสหรัฐและนาวิกโยธินสหรัฐ มันเป็นเครื่องบินปีกสามเหลี่ยมที่มีเครื่องยนต์ไอพ่นหนึ่งเครื่องที่ออกแบบและผลิตโดยบริษัท ดักลาส แอร์คราฟต์ (เปลี่ยนเป็นบริษัท แมคดอนเนลล์ ดักลาส ในเวลาต่อมา) สกายฮอว์กเดิมทีมีชื่อว่า เอ 4 ดี (A-4D) ตามระบบระบุชื่อของกองทัพเรือสหรัฐ ใน พ.ศ. 2505
ห้าสิบปีหลังจากที่มันได้บินครั้งแรกและได้มีทบาทสำคัญในสงครามเวียดนามและสงครามหมู่เกาะฟอล์กแลนด์ สกายฮอว์กเกือบ 3,000 ลำยังคงอยู่ในประจำการทั่วโลก รวมทั้งบนเรือบรรทุกเครื่องบินของกองทัพเรือบราซิล

**รายละเอียด เอ-4 สกายฮอว์ก**
right- ผู้สร้าง : บริษัทแมคดอนเนลล์ ดักลาส(สหรัฐอเมริกา)- ประเภท: เจ๊ตโจมตีทิ้งระเบิด ที่นั่งเดียว ประจำเรือบรรทุกอากาศยาน- เครื่องยนต์ : ทอร์โบเจ๊ต แพรทท์ แอนด์วิทนีย์ เจ 52 พี-8 เอ ให้แรงขับสถิตเครื่องละ 4,218 กิโลกรัม  1 เครื่อง- กางปีก : 8.38 เมตร- ยาว : 12.22 เมตร- สูง : 4.57 เมตร- พื้นที่ปีก : 24.15 ตารางเมตร- น้ำหนักเปล่า : 4,747 กิโลกรัม- น้ำหนักวิ่งขึ้นปกติ : 11,113 กิโลกรัม- อัตราเร็วขั้นสูงในการบินระดับปกติ : 1,038 กิโลเมตร/ชั่วโมง- อัตราไต่ : 43เมตร/วินาที- พิสัยบินไกลสุด : 3,220กิโลเมตร- อาวุธ : 
** ปืนใหญ่อากาศ ขนาด 20 มม. พร้อมกระสุนกระบอกละ 100 นัด 2 กระบอกที่โคนปีก
** อาวุธปล่อยอากาศสู่อากาศ ไซด์ไวน์เดอร์
** อาวุธปล่อยอากาศสู่พื้น บลูพับ
** จรวดยิงจากอากาศสู่อากาศ
** จรวดยิงจากอากาศสู่พื้น
** ลูกระเบิดแรงสูง
** ลูกระเบิดนิวเคลียร์
** ตอร์ปีโด
** กระเปาะปืนที่ใต้ลำตัว 1 ตำบล
*รับน้ำหนักได้ 3,500 ปอนด์ ที่ใต้ปีกข้างละ 2 ตำบล ตำบลด้านในรับน้ำหนักอาวุธได้ 2,250 ปอนด์ ตำบลด้านนอกรับน้ำหนักได้ 1,000 ปอนด์ รวม 5 ตำบลรับน้ำหนัก 10,000 ปอนด์

**อ้างอิง**


หมวดหมู่:เครื่องบินดักลาส
อ
หมวดหมู่:อากาศยานบนเรือบรรทุกเครื่องบิน
อำเภอชาติตระการ

ชาติตระการ เป็น 1 ใน 9 อำเภอของจังหวัดพิษณุโลก และยังเป็นอำเภอเดียวของจังหวัดที่มีชายแดนติดต่อกับประเทศลาว มีชื่อเสียงเป็นที่รู้จักจากกรณีสมรภูมิบ้านร่มเกล้า เป็นการเผชิญหน้าช่วงสั้น ๆ ระหว่างประเทศไทยและประเทศลาว ณ บริเวณบ้านร่มเกล้า

**ที่ตั้งและอาณาเขต**
ตัวอำเภอชาติตระการห่างจากตัวจังหวัดประมาณ 118 กิโลเมตร มีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอทองแสนขัน และอำเภอน้ำปาด (จังหวัดอุตรดิตถ์)- ทิศตะวันออก ติดต่อกับแขวงไชยบุรี (ประเทศลาว) อำเภอนาแห้ว (จังหวัดเลย) และอำเภอนครไทย - ทิศใต้ ติดต่อกับอำเภอนครไทยและอำเภอวังทอง   - ทิศตะวันตก ติดต่อกับอำเภอวัดโบสถ์

**ประวัติ**
อำเภอชาติตระการเชื่อกันว่าสร้างขึ้นรุ่นเดียวกับกรุงสุโขทัยและเมืองนครไทยสมัยก่อน พ่อเมืองชายไทยสองคน คือ พ่อขุนบางกลางหาว เจ้าเมืองบางยาง (เป็นกษัตริย์แห่งราชวงศ์พระร่วงผู้ปกครองเมืองสุโขทัย ปี พ.ศ. 1718) กับพ่อขุนผาเมืองได้รวมกำลังเข้ายึดเมืองสุโขทัยจากขอมสบาดโขลญลำพง ในการเดินทางครั้งนั้นจะต้องผ่านเข้ามาทางเมืองชาติตระการ บ้านดง ทุ่งยั้ง ศรีสัชนาลัย และสุโขทัย
อำเภอชาติตระการ แต่เดิมเป็นส่วนหนึ่งของอำเภอนครไทย ทางราชการได้แยกตำบลป่าแดง และตำบลชาติตระการ ออกจากการปกครองของอำเภอนครไทย โดยตั้งเป็น กิ่งอำเภอชาติตระการ ขึ้นเมื่อวันที่ 13 พฤษภาคม พ.ศ. 2512 แต่ยังไม่สามารถจัดตั้งเป็นอำเภอได้ เนื่องจากจำนวนตำบลยังไม่เพียงพอต่อการจัดตั้งอำเภอใหม่ ซึ่งได้แยกการปกครอง 8 หมู่บ้านจากตำบลป่าแดง ให้เป็นตำบลบ้านดง และอีก 8 หมู่บ้านให้เป็นตำบลสวนเมี่ยง ซึ่งภายหลังได้ยกฐานะเป็น อำเภอชาติตระการ เมื่อวันที่ 28 มีนาคม พ.ศ.2517 
ซึ่งต่อมา ตำบลชาติตระการ 5 หมู่บ้านได้ขอแยกตั้งตำบลใหม่เป็นตำบลบ่อภาคเมื่อ ปี พ.ศ.2529 และตำบลป่าแดงอีก 7 หมู่บ้านได้แยกตั้งเป็นตำบลท่าสะแก เมื่อปี พ.ศ.2535 ทำให้อำเภอชาติตระการมีทั้งหมด 6 ตำบลจนถึงปัจจุบัน

**การแบ่งเขตการปกครอง**

**การปกครองส่วนภูมิภาค**
อำเภอชาติตระการแบ่งพื้นที่การปกครองออกเป็น 6 ตำบล 72 หมู่บ้าน ได้แก่

**การปกครองส่วนท้องถิ่น**
ท้องที่อำเภอชาติตระการประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลป่าแดง ครอบคลุมพื้นที่บางส่วนของตำบลป่าแดงและตำบลท่าสะแก- องค์การบริหารส่วนตำบลป่าแดง ครอบคลุมพื้นที่ตำบลป่าแดง (นอกเขตเทศบาลตำบลป่าแดง)- องค์การบริหารส่วนตำบลชาติตระการ ครอบคลุมพื้นที่ตำบลชาติตระการทั้งตำบล- องค์การบริหารส่วนตำบลสวนเมี่ยง ครอบคลุมพื้นที่ตำบลสวนเมี่ยงทั้งตำบล- องค์การบริหารส่วนตำบลบ้านดง ครอบคลุมพื้นที่ตำบลบ้านดงทั้งตำบล- องค์การบริหารส่วนตำบลบ่อภาค  ครอบคลุมพื้นที่ตำบลบ่อภาคทั้งตำบล- องค์การบริหารส่วนตำบลท่าสะแก ครอบคลุมพื้นที่ตำบลท่าสะแก (นอกเขตเทศบาลตำบลป่าแดง)

**อ้างอิง**

ชาติตระการ
นอร์ธอเมริกัน เอ-5 วิจิแลนตี

เอ-5 วิจิลานเต (A-5 Vigilante) เป็นเครื่องบินทิ้งระเบิดบนเรือบรรทุกเครื่องบินที่ทรงพลังที่ถูกออกแบบมาเพื่อกองทัพเรือสหรัฐ มันทำหน้าที่ทิ้งระเบิดนิวเคลียร์โดยเข้าแทนที่เอ-3 สกายวอร์ริเออร์แต่ก็เป็นระยะสั้นเท่านั้น ในแบบอาร์เอ-5ซีมันได้ทำหน้าที่มากมายในสงครามเวียดนามด้วยบทบาทลาดตระเวน ก่อนที่จะมีการใช้ระบบอกชื่อแบบใหม่มันมีชื่อเดิมว่าเอ3เจ วิจิลานเต

**รุ่นต่าง ๆ**
ไฟล์:North American NR-349 (34410707756).png|thumb|right|300px|นอร์ธอเมริกัน นก-349(NR-349)

**รายละเอียด เอ-5 วิจิลานเต**
 ผู้สร้าง :บริษัทร็อกเวลล์ อินเตอร์เนชั่นเนล (สหรัฐอเมริกา)- ประเภท:เจ๊ตโจมตีทิ้งระเบิดและเจ๊ตตรวจการณ์ 2 ที่นั่ง ประจำเรือบรรทุกเครื่องบิน- เครื่องยนต์:เทอร์โบแฟน เยเนลรัล อิเล็กตริก เจ 79-ยีอี-10 ให้แรงขับเครื่องละ 5,395 กิโลกรัม และ 8,118 กิโลกรัม เมื่อสันดาปท้าย 2 เครื่อง- กางปีก: 16.15 เมตร เมื่อกางปีเต็มที่- ยาว: 23.11 เมตร- สูง: 5.92 เมตร- พื้นที่ปีก: 71.44 ตารางเมตร- น้ำหนักวิ่งขึ้นสูงสุด: ประมาณ 36,000 กิโลกรัม- อัตราเร็วขั้นสูง: 2.1 มัค ที่ระยะสูง 12,190 เมตร- เพดานบินใช้งาน: 18,300 เมตร- พิสัยบินปกติ: 3,700 กิโลเมตร- อาวุธ:อาวุธนิวเคลียร์ในห้องเก็บอาวุธภายในลำตัวและใต้ปีก

**อ้างอิง**

**แหล่งข้อมูลอื่น**
หมวดหมู่:อากาศยานบนเรือบรรทุกเครื่องบิน
หมวดหมู่:เครื่องบินนอร์ทอเมริกันเอวิเอชัน
อ
มิตซูบิชิ

มิตซูบิชิ กรุ๊ป (มิตซูบิชิ กูรูปุ) เป็นเครือบริษัทข้ามชาติของญี่ปุ่นโดยมีบริษัทในเครือกว่า 30 บริษัท ก่อตั้งขึ้นในปี ค.ศ. 1870 โดยอิวะซะกิ ยะตะโร ในปี ค.ศ. 1881 มิตซูบิชิ ได้ก้าวเข้าสู่วงการด้านธุรกิจการทำเหมือง และเป็นเจ้าของบริษัทเหมือง ทาคาชิมะ และได้สร้างเรือยนต์ขนาดใหญ่ ต่อมามิตซูบิชิได้ขยายธุรกิจออกไป คือ ต่อเรือ , ธนาคาร , ประกันภัย ,รถยนต์ ,เครื่องใช้ไฟฟ้า ฯลฯ

**บริษัทในเครือ**
 ธนาคารโตเกียว-มิตซูบิชิ ยูเอฟเจ- มิตซูบิชิ คอร์ปอเรชั่น- มิตซูบิชิเฮฟวีอินดัสทรีส์
*กระจกอะซะฮิ
*คิริน
*เมจิยะซุดะประกันภัย
*มิตซูบิชิ เคมิคอล
*มิตซูบิชิ อิเล็กทริค
*มิตซูบิชิ เอสเตท
*มิตซูบิชิ แมททีเรียล
*มิตซูบิชิยูเอฟเจไฟแนนเชียลกรุ๊ป
*เอ็นวายเคไลน์ (Nippon Yusen Kabushiki Kaisha)
*โตเกียวมารีนนิชิโดะ
บริษัทอื่น
*เจเอ็กซ์ โฮลดิงส์
*มิตซูบิชิฟูโซทรัคแอน์บัส
*มิตซูบิชิ โลจิสติก
*มิตซูบิชิ มอเตอร์ส
*มิตซูบิชิ เปเปอร์มิลส์
*มิตซูบิชิ พลาสติก
*มิตซูบิชิ เรยอน
*สถาบันวิจัยมิตซูบิชิ
*Mitsubishi Shindoh 
*Mitsubishi Steel Manufacturing
Mitsubishi Electric Consumer Products (Thailand) Co., Ltd. 
*MSSC
*บริษัทหลักทรัพย์ มิตซูบิชิ ยูเอฟเจ
*นิคอน
*พี.เอส. มิตซูบิชิ ก่อสร้าง

**อ้างอิง**
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2413
หมวดหมู่:มิตซูบิชิ
หมวดหมู่:ผู้ผลิตเครื่องบิน
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
วิกิพีเดีย:บทความคุณภาพคืออะไร

บทความคุณภาพ มีคุณสมบัติดังต่อไปนี้
1. เขียนอย่างดี ในแง่:
:(ก) เนื้อหาเป็นสารานุกรม (ตามเงื่อนไขในการนับว่าเป็นสารานุกรม และนโยบาย วิกิพีเดีย:อะไรที่ไม่ใช่วิกิพีเดีย)
:(ข) ใช้สำนวนที่อ่านเข้าใจได้ ไวยากรณ์ถูกต้อง และโครงสร้างชัดเจนตั้งแต่อ่านครั้งแรก
:(ค) มีโครงสร้างสอดคล้องกับหลักเหตุผล แนะนำหัวข้อก่อน จากนั้นจึงอธิบายหัวข้อนั้นในแง่มุมอื่นที่เกี่ยวข้อง มีส่วนนำเรื่องที่สรุปใจความสำคัญของหัวข้ออย่างกระชับ ตามความเหมาะสม ข้อความที่เหลือถูกจัดระเบียบเป็นโครงสร้างลำดับขั้น (โดยเฉพาะกรณีบทความขนาดยาว)
:(ง) อธิบายศัพท์เฉพาะวงการที่จำเป็น โดยจะอธิบายในบทความนั้นเอง หรือจะทำลิงก์ไปหาบทความที่อธิบายก็ได้ (ต้องเป็นลิงก์ที่ใช้ได้จริง ไม่ใช่ "ลิงก์แดง")
:(จ) มีรูปแบบการเขียนตามคู่มือการเขียน และแนวทางการเขียนบทความให้ดีขึ้น แต่อาจคลาดเคลื่อนได้หากพบว่าเหมาะสม
:(ฉ) เนื้อหาหลักมีความสมบูรณ์ในแต่ละหัวข้อ ไม่มีส่วนที่ยังเขียนไม่เสร็จ
2. ถูกต้องเที่ยงตรง และ พิสูจน์ยืนยันได้ ในแง่:
:(ก) แสดงแหล่งอ้างอิงที่มาอย่างครบถ้วน สำหรับเนื้อหาทั้งหมดในบทความ
:(ข) ไม่มีส่วนใดที่เป็นงานค้นคว้าต้นฉบับ
3. อภิปรายสิ่งที่กล่าวถึงในภาพรวม ในแง่:
:(ก) กล่าวถึงแง่มุมหลักของหัวข้อนั้น
:(ข) ให้ความสนใจไปที่หัวข้อหลัก ไม่ลงลึกถึงรายละเอียดที่ไม่จำเป็น (ไม่กล่าวถึงเรื่องเล็กน้อยที่ไม่โดดเด่น)
4. ทำตามนโยบายมุมมองที่เป็นกลาง ในแง่:
:(ก) มุมมองถูกแสดงอย่างยุติธรรม และไม่มีอคติเอนเอียง
:(ข) ทุกมุมมองที่สำคัญถูกแสดงอย่างยุติธรรมแต่ไม่ตัดสิน โดยเฉพาะในกรณีที่มีหรือเคยมีมุมมองที่ขัดแย้งในหัวข้อนั้น
5. มีเสถียรภาพ กล่าวคือ บทความนั้นจะต้องไม่เปลี่ยนแปลงไปมากในแต่ละวัน และไม่ได้กำลังอยู่ภายใต้ "สงครามแก้ไข" เกณฑ์ข้อนี้ไม่รวมถึงการก่อกวนและการป้องกันการก่อกวน หรือข้อเสนอที่จะแยก/ยุบรวมเนื้อหาในบทความ
6. (พิเศษ) ถ้าบทความ มีรูปภาพ :
:(ก) ภาพมีการกำกับสัญญาอนุญาต ระบุแหล่งที่มา และมี คำอธิบายโดยย่อ ใต้ภาพ
:(ข) ภาพในบทความมีหน้าที่อธิบายบทความให้เข้าใจมากยิ่งขึ้น
:(ค) การที่ไม่มีรูปภาพไม่ได้ทำให้บทความเสียสิทธิการได้รับสถานะบทความคุณภาพไป

**ดูเพิ่ม**
 วิกิพีเดีย:บทความคัดสรรคืออะไร- วิกิพีเดีย:ความแตกต่างระหว่างบทความคัดสรรและบทความคุณภาพ- วิกิพีเดีย:แนวทางในการเขียนบทความให้ดียิ่งขึ้น

zh:Wikipedia:特色条目候选
มอนสเตอร์

มอนสเตอร์ อาจหมายถึง- สัตว์ประหลาด สิ่งมีชีวิตประหลาดที่ปรากฏตามวรรณกรรม การ์ตูน และเกม- มอนสเตอร์ (ภาพยนตร์) ภาพยนตร์ในปี ค.ศ. 2003 นำแสดงโดยชาร์ลิส โตรน และคริสตีนา ริชชี- คนปีศาจ การ์ตูนญี่ปุ่นในชื่อเรื่อง Monster- Monsters, Inc. ภาพยนตร์การ์ตูนจากพิกซาร์- มอนสเตอร์ (เพลง) เพลงโดยเลดี้ กาก้า- มอนสเตอร์ (ภาพยนตร์ปี2023) ภาพยนตร์ปี ค.ศ. 2023 นำแสดงโดย โซยะ คุโรคาวะและซากูระ อันโด
หมวดหมู่:อำเภอในจังหวัดแพร่

สำหรับข้อมูลเพิ่มเติมของจังหวัด ดูบทความหลักที่ จังหวัดแพร่
แพร่
หมวดหมู่:จังหวัดแพร่
หมวดหมู่:หน่วยการบริหารในจังหวัดแพร่
หมวดหมู่:อำเภอในจังหวัดพิจิตร

สำหรับข้อมูลเพิ่มเติมของจังหวัด ดูบทความหลักที่ จังหวัดพิจิตร
พิจิตร
หมวดหมู่:จังหวัดพิจิตร
หมวดหมู่:หน่วยการบริหารในจังหวัดพิจิตร
หมวดหมู่:อำเภอในจังหวัดอำนาจเจริญ

สำหรับข้อมูลเพิ่มเติมของจังหวัด ดูบทความหลักที่ จังหวัดอำนาจเจริญ
อำนาจเจริญ
หมวดหมู่:จังหวัดอำนาจเจริญ
ยอดเขามัชเชอร์บรูม

ยอดเขามัชเชอร์บรูม (Masherbrum) หรือ ยอดเขาเควัน (K1) มีความสูง 7,821 เมตร เป็นยอดเขาที่สูงเป็นลำดับที่ 22 ของโลก ตั้งอยู่บนเทือกเขาการาโกรัมในประเทศปากีสถาน ชื่อเควันตั้งโดยทอมัส มอนต์กอเมอรี ซึ่งสังเกตเห็นยอดเขาที่โดดเด่นนี้ในปี พ.ศ. 2399
มาเชอร์บรูมอยู่ทางด้านทิศใต้ของธารน้ำแข็ง Baltoro และอยู่ทางเหนือของหุบเขา Hushe valley และถูกพิชิตโดย George Irving Bell และ Willi Unsoeld เป็นครั้งแรกในปี พ.ศ. 2503
ลำดับของยอดเขาเทือกเขาการาโกรัมในปากีสถานเป็นดังนี้

**แหล่งข้อมูลอื่น**
 Masherbrum on Peakware date=2016-03-05  - photos- Photos from a 1999 attempt date=2007-01-14 
หมวดหมู่:ภูเขาในประเทศปากีสถาน
อมรินทร์

อมรินทร์ สามารถหมายถึง- พระอินทร์ หรือ พระเทวาธิบดีแห่งสวรรค์ชั้นดาวดึงส์ (ตามคติพุทธ) (มาจาก อมร+อินทร์ แปลว่าพระอินทร์ผู้ไม่ตาย)- สมเด็จพระอมรินทราบรมราชินี พระบรมราชินี ในพระบาทสมเด็จพระพุทธยอดฟ้าจุฬาโลกมหาราช- วัดอมรินทราราม เขตบางกอกน้อย กรุงเทพมหานคร- โรงเรียนวัดอมรินทราราม เขตบางกอกน้อย กรุงเทพมหานคร- ถนนอรุณอมรินทร์ ถนนที่เดิมตัดเชื่อมระหว่าง วัดอรุณ และ วัดอมรินทร์ แต่ปัจจุบันมีการต่อขยายแนวเส้นทางแล้ว- สะพานอรุณอมรินทร์ บนถนนอรุณอมรินทร์ ข้ามคลองบางกอกน้อย บริเวณหน้าวัดอมรินทราราม ไปฝั่งบางยี่ขัน บริเวณ พิพิธภัณฑสถานแห่งชาติ เรือพระราชพิธี- อัมรินทร์ นิติพน นักร้อง นักแสดง พิธีกร และนักแข่งรถ- อัมรินทร์ สิมะโรจน์ นักแสดง และนักการเมืองท้องถิ่น- อมรินทร์ คอร์เปอเรชั่นส์ สำนักพิมพ์นิตยสารและวรรณกรรม- อมรินทร์ทีวี สถานีโทรทัศน์ดิจิทัล
เค1

K1 หรือ K-1 อาจหมายถึง- ภูเขา K1 หรือ เขาMasherbrum- เค-วัน การต่อสู้ชนิดหนึ่ง- เค1 (รถถัง) รถถังของเกาหลีใต้- แดวู เค1 ปืนเล็กสั้นของเกาหลีใต้
พระอินทร์ (แก้ความกำกวม)

พระอินทร์ อาจหมายถึง- พระอินทร์ พระเทวาธิบดีแห่งสวรรค์ชั้นดาวดึงส์ ตามคติพุทธ-พราหมณ์ ซึ่งสามารถมีความหมายโดยนัย ได้ดังนี้
กษัตริย์ตามคติอินทร์วงศ์- พระเจ้าศรีนทรวรมัน (ฟูนัน) (พ.ศ. 977-1027) - กษัตริย์ฟูนันพระองค์หนึ่ง เชื่อว่าเป็นผู้สร้างปราสาทศรีสิขเรศวร หลังเดิม (ก่อนมีการสร้างใหม่ดังที่เห็นในปัจจุบัน)- พระเจ้าศรีนทรวรมัน (ศรีวิชัย) หรือ พ่อศรีทรัพย์ (พ.ศ. 1230-1245) - กษัตริย์แคว้นศรีวิชัยรัชกาลที่ 2 เชื่อว่าเป็นพระอินทร์องค์ที่สร้างพระแก้วมรกต- พระเจ้าอินทรวรมัน - กษัตริย์อาณาจักรเขมรพระองค์หนึ่ง ครองราย์ในราวพุทธศตวรรษที่ 15 (พ.ศ. 14xx)- กำมรเตงอัญศรีอินทรบดินทราทิตย์ (พ.ศ. 1780 - 1800 (โดยประมาณ)) - ปฐมกษัตริย์ของราชวงศ์พระร่วง ปัจจุบันนับเป็นรัชกาลที่ 3 ของอาณาจักรสุโขทัย- สมเด็จพระบรมราชาธิราชที่ 1 (ขุนหลวงพะงั่ว) - กษัตริย์อาณาจักรอยุธยา- สมเด็จพระนครินทราธิราช หรือ พระอินทร์ราชา (พ.ศ. 1952 - 1967) - กษัตริย์อาณาจักรอยุธยา- พระบาทสมเด็จพระมหาภูมิพลอดุลยเดชมหาราช บรมนาถบพิตร - ในครั้งที่เสด็จด้วย เรือพระที่นั่งสุพรรณหงส์ ในกระบวนพยุหยาตราชลมารค
สถานที่- ประตูน้ำพระอินทราชา - อำเภอบางปะอิน จังหวัดพระนครศรีอยุธยา- เขาพระอินทร์ - อุทยานแห่งชาติลำคลองงู จังหวัดกาญนบุรี
 ความหมายอื่น - ดูที่ อินทร์ (แก้ความกำกวม)
Ogg

ogg ("อ็อก") เป็นรูปแบบคอนเทนเนอร์ดิจิทัลแบบมาตรฐานเปิดสำหรับบรรจุสื่อผสม ถูกออกแบบมาเพื่อประสิทธิภาพในการกระจายเสียง (สตรีมมิง) และการเปลี่ยนแปลง รูปแบบ ogg ออกแบบโดยมูลนิธิ Xiph.Org และปลอดจากสิทธิบัตรซอฟต์แวร์
คำว่า "ogg" ยังถูกใช้บ่อย ๆ เพื่อเรียกรูปแบบแฟ้มเสียง Ogg Vorbis ซึ่งเป็นเสียงที่ถูกเข้ารหัสแบบ Vorbis แล้วเก็บลงในคอนเทนเนอร์ Ogg
การเข้ารหัสอื่นที่เด่น ๆ ของ Xiph ที่มักถูกใส่ใน Ogg ก็คือ Theora ซึ่งเป็นการเข้ารหัส วิดีโอ, Opus ซึ่งเป็นการบีบอัดเสียงทั่วไปและใหม่กว่า Vorbis ที่ฟรี และดีกว่า MP3 และ AAC,  และ Speex ซึ่งเป็นการบีบอัดเสียงพูดของมนุษย์
MIME type ของ ogg คือ application/ogg

**อ้างอิง**

**แหล่งข้อมูลอื่น**
  หน้า Ogg ที่มูลนิธิ Xiph.Org-  RFC 3533 - The Ogg Encapsulation Format Version 0-  RFC 3534 - The application/ogg Media Type-  การใช้ Creative Commons Metadata ในหีบห่อ Ogg date=2007-02-18 
หมวดหมู่:โครงการของ Xiph.Org
หมวดหมู่:รูปแบบตัวบรรจุ
หมวดหมู่:โคเดก ตัวบรรจุ และตัวแบ่งมัลติมีเดียเสรี
หมวดหมู่:รูปแบบโอเพน
แม่แบบ:บทความคัดสรร/มีนาคม 2550

ตราสัญลักษณ์ฟุตบอลทีมชาติไทย

ฟุตบอลทีมชาติไทย เป็นทีมฟุตบอลตัวแทนของประเทศไทยของทีมชาย ในการแข่งขันระดับนานาชาติ ก่อตั้งขึ้นในปี พ.ศ. 2458 บริหารทีมโดย สมาคมฟุตบอลแห่งประเทศไทย ในพระบรมราชูปถัมภ์ โดยในปัจจุบัน ทีมชาติไทย ยังไม่มีผลงานที่โดดเด่นในระดับโลก ซึ่งทีมไทยยังไม่เคยได้เข้าร่วมการแข่งขันฟุตบอลโลก แต่ได้เข้าร่วมแข่งในกีฬาโอลิมปิก 2 ครั้ง ส่วนในระดับทวีปเอเชียนั้น ทีมชาติไทย เคยได้อันดับสูงสุดคืออันดับที่ 3 ในเอเชียนคัพ 1972 ในปี พ.ศ. 2515 ที่ประเทศไทยได้เป็นเจ้าภาพ และในเอเชียนเกมส์ ทีมไทยได้เข้าร่วม 4 ครั้ง โดยได้อันดับสูงสุดคือได้เข้าร่วมในรอบสี่ทีมสุดท้าย ส่วนการแข่งขันในระดับภูมิภาคอาเซียนนั้น ทีมไทยเป็นแชมป์ซีเกมส์ 12 ครั้ง อาเซียนฟุตบอลแชมเปียนชิพ 3 ครั้ง และคิงส์คัพที่จัดขึ้นในประเทศไทย 12 ครั้ง อ่านต่อ...
บทความคัดสรรก่อนหน้านี้: เสือ - โดราเอมอน - สนามบินสุวรรณภูมิ
ที่เก็บถาวร  –  บทความคัดสรรอื่น ๆ
ชาวไทผิ่ว

ชาวไทผิ่ว เป็นชนชาวไทกลุ่มหนึ่ง ที่ตั้งถิ่นฐานอยู่บริเวณเมืองผิ่ว เขตหงสาวดี ประเทศพม่าในปัจจุบัน ชาวไทผิ่วกลุ่มนี้อพยพมาตั้งถิ่นฐานอยู่ที่เมืองผิ่ว เป็นเวลานานมากแล้ว 
หมวดหมู่:ชาวไท
หลี

หลี (ภาษาจีน: 黎; พินอิน: Lí) หรือ ไหล (Hlai) เป็นชื่อของกลุ่มชนกลุ่มหนึ่ง ซึ่งอาศัยอยู่แถบเกาะไหหลำ ประเทศจีน  ส่วนใหญ่จะถือสัญชาติจีน มีจำนวนประชากรประมาณ 1 ล้านคน และนับถือลัทธิภูติผีวิญญาณ มีภาษาใกล้เคียงกับภาษาไทย แต่เรียกว่าภาษาไหล ซึ่งเป็นภาษาในกลุ่มภาษาไหล ตระกูลภาษาขร้า-ไท ชาวหลีปรากฏในประวัติศาสตร์จีนในสมัยราชวงศ์สุย รู้จักกันในชื่อ Liliao (ลิเหลียว)

**การแบ่งกลุ่มชาวหลี**
ชาวหลีแบ่งออกเป็น  5 กลุ่มใหญ่ ซึ่งทั้งหมดพูดภาษาไหล ส่วนใหญ่นับถือศาสนาดั้งเดิม และส่วนใหญ่อาศัยอยู่บนเกาะไหหลำ ประเทศจีน ได้แก่- หลีเบนดี (Bendee) มีประชากร 74,000 คน    - หลีฮา มีประชากร 646,000 คน- หลีเจียมาว มีประชากร 87,000 คน- หลีเม่ยฟู (Meifu) มีประชากร 50,000 คน- หลีฉี มีประชากร 295,000 คน

**อ้างอิง**

**แหล่งข้อมูลอื่น**
 หลีจิ่น ผ้าปักของชนชาติหลีบนเกาะไหหลำ- ผู้หญิงชาวหลีที่รักทอผ้าไหม
หมวดหมู่:มณฑลไหหลำ
หมวดหมู่:ชนกลุ่มน้อยในประเทศจีน
ฐานันดรที่สี่

ฐานันดรที่สี่ หมายถึง สื่อและสื่อข่าวที่มีความสามารถอย่างชัดเจนในการแก้ต่างและมีความสามารถโดยปริยายในการวางกรอบประเด็นทางการเมือง ทั้งนี้ไม่ถือว่าเป็นส่วนหนึ่งของระบบการเมืองอย่างเป็นทางการ แต่มีอิทธิพลทางสังคมโดยอ้อมอย่างสำคัญ

**ที่มา**
Thomas Carlyle ระบุว่าคำนี้มีที่มาจากเอ็ดมันด์ เบิร์ก ซึ่งกล่าวในการอภิปรายของรัฐสภาใน ค.ศ. 1787 ในการรายงานข่าวสภาสามัญชน

**อ้างอิง**
หมวดหมู่:วารสารศาสตร์
ยูฟ่าคัพวินเนอร์สคัพ

ยูฟ่าคัพวินเนอร์สคัพ (UEFA Cup Winners' Cup) เป็นอดีตการแข่งขันฟุตบอลสโมสรยุโรปประจำปี โดยแข่งขันระหว่างสโมสรที่ชนะเลิศฟุตบอลถ้วยภายในประเทศ การแข่งขันเดิมมีชื่ออย่างเป็นทางการว่า ยูโรเปียนคัพวินเนอร์สคัพ (European Cup Winners' Cup) ก่อนจะเปลี่ยนชื่อเป็น ยูฟ่าคัพวินเนอร์สคัพ ในปี 1994 รายการนี้ถือเป็นการแข่งขันระหว่างสโมสรยุโรปประจำปีลำดับที่สองที่จัดโดยสหภาพสมาคมฟุตบอลยุโรป (ยูฟ่า)
การแข่งขันจัดขึ้นครั้งแรกในฤดูกาล 1960–61 แต่การแข่งขันจัดโดยคณะกรรมการจัดงานของมิโตรปาคัพ และไม่ได้รับการยอมรับจากหน่วยงานกำกับดูแลฟุตบอลยุโรปจนกระทั่งในปี 1963 เมื่อได้รับการยอมรับให้เป็นการแข่งขันยูฟ่า ตามการริเริ่มของสหพันธ์ฟุตบอลอิตาลี ตั้งแต่ปี 1972 เป็นต้นไป ผู้ชนะเลิศรายการนี้จะพบกับผู้ชนะเลิศของยูโรเปียนคัพ (ยูฟ่าแชมเปียนส์ลีก ในเวลาต่อมา) ในยูโรเปียนซูเปอร์คัพ
การแข่งขันดำเนินมาเป็นเวลา 39 ฤดูกาล โดยครั้งสุดท้ายจัดขึ้นในฤดูกาล 1998–99 หลังจากนั้นจึงยกเลิกการแข่งขันไป นับตั้งแต่การยกเลิกการแข่งขันยูฟ่าคัพวินเนอร์สคัพ ตำแหน่งในยูฟ่าซูเปอร์คัพซึ่งก่อนหน้านี้สงวนไว้สำหรับผู้ชนะเลิศการแข่งขันคัพวินเนอส์คัพ ก็ถูกแทนที่โดยผู้ชนะเลิศการแข่งขันยูฟ่าคัพ ซึ่งปัจจุบันคือ ยูฟ่ายูโรปาลีก

**บันทึกและสถิติ**

**ผลงานแบ่งตามสโมสร**

**ผลงานแบ่งตามชาติ**
หมายเหตุ
*A. ^ สโมสรจากเยอรมันตะวันตก ชนะเลิศ 3 ครั้ง และได้รองชนะเลิศ 3 ครั้ง อดีตสโมสรจากเยอรมันตะวันตก ชนะเลิศ 1 ครั้ง และได้รองชนะเลิศ 1 ครั้ง หลังรวมตัวกับเยอรมนีตะวันออกในปี 1990
*B. ^ สี่ครั้งที่สโมสรจากสหภาพโซเวียตที่เข้าถึงนัดชิงชนะเลิศ เป็นสโมสรจากยูเครน (ชนะเลิศ 2 ครั้ง), จอร์เจีย (ชนะเลิศ 1 ครั้ง) และรัสเซีย (รองชนะเลิศ 1 ครั้ง)
*C. ^ ไม่มีสโมสรจากอดีตเชโกสโลวาเกียเข้าถึงนัดชิงชนะเลิศ หลังการยุบในปี 1993

**ผลงานแบ่งตามผู้จัดการทีม**
มีผู้จัดการทีมสี่คนที่ครองสถิติชนะเลิศรายการนี้สองครั้ง:
** เนเรโอ รอกโก: 1968 และ 1973 (มิลาน)
** วาเลรี โลบานอฟสกี: 1975 และ 1986 (ดือนามอกือยิว)
** โยฮัน ไกรฟฟ์: 1987 (อายักซ์) และ 1989 (บาร์เซโลนา)
** อเล็กซ์ เฟอร์กูสัน: 1983 (แอเบอร์ดีน) และ 1991 (แมนเชสเตอร์ยูไนเต็ด)

**ผลงานแบ่งตามผู้เล่น**
ผู้เล่นที่ชนะเลิศยูฟ่าคัพวินเนอร์สคัพมากที่สุด: โลโบ คาร์ราสโก (3) 
** บาร์เซโลนา (3): (1978–79, 1981–82, 1988–89)

**อ้างอิง**

**แหล่งข้อมูลอื่น**
  UEFA Cup Winners' Cup topscorers ที่ Rec.Sport.Soccer Statistics Foundation-  UEFA website (archived 31 January 2011)

หมวดหมู่:การแข่งขันฟุตบอลสโมสรระหว่างประเทศ
ตาอูมาตาฟากาตังกีฮังกาโกอาอูอาอูโอตามาทีอาโปกาอีเฟนูอากีตานาตาฮู

ตาอูมาตาฟากาตังกีฮังกาโกอาอูอาอูโอตามาทีอาโปกาอีเฟนูอากีตานาตาฮู เป็นชื่อเนินเขาแห่งหนึ่งในประเทศนิวซีแลนด์ ซึ่งมีความสูง 305 เมตรจากระดับน้ำทะเล อยู่ติดกับเมืองโปรังกาฮาอู (Porangahau) ทางใต้ของไวปูกูราอู (Waipukurau) ในทางตอนใต้ของอ่าวเฮวค์ (Hawke's Bay) สะกดในภาษามาวรีว่า "Taumata­whakatangihanga­koauau­o­tamatea­turi­pukakapiki­maunga­horo­nuku­pokai­whenua­kitanatahu"
คนท้องถิ่นมักจะเรียกสั้น ๆ ว่า ตาอูมาตา (Taumata) เพื่อความสะดวกในการสนทนา ฐานข้อมูลชื่อสถานที่ทางภูมิศาสตร์ของนิวซีแลนด์ซึ่งควบคุมดูแลโดยสารสนเทศที่ดินแห่งนิวซีแลนด์ (LINZ) บันทึกชื่อไว้ว่า "Taumatawhakatangihangakoauauotamateapokaiwhenuakitanatahu"  (สั้นกว่าภาษามาวรี) ได้รับการยกย่องว่าเป็นชื่อสถานที่ที่ยาวที่สุดในประเทศที่พูดภาษาอังกฤษ และเป็นชื่อสถานที่ที่ยาวเป็นอันดับสองของโลก ตามที่ปรากฏใน Wises New Zealand Guide และรายงานใน New Zealand Herald 

**ความหมาย**
ป้ายบอกชื่อของสถานที่นี้ ถ่ายในปี 2006
ชื่อที่ปรากฏอยู่บนป้ายซึ่งใช้ชื่อในรูปแบบที่สอง สามารถแปลความหมายอย่างหยาบ ๆ ได้ว่า จุดยอดของเนินเขา ที่ซึ่งผู้ชายคนหนึ่งที่มีเข่าอันใหญ่โต ได้ไถลลง ปีนขึ้น และกลืนกินภูเขาต่าง ๆ เป็นผู้ซึ่งรู้จักกันดีว่าเป็นผู้กินผืนดิน (land eater) และเป่าขลุ่ยจมูกให้สุดที่รักของเขาฟัง

**อ้างอิง**
หมวดหมู่:สถานที่
หมวดหมู่:ประเทศนิวซีแลนด์
ดัชเชสแห่งคอร์นวอลล์

ดัชเชสแห่งคอร์นวอลล์ เป็นพระอิสริยยศสำหรับพระชายาในดยุกแห่งคอร์นวอลล์ ยศดยุกแห่งคอร์นวอลล์เป็นยศไม่สืบตระกูล สำหรับพระราชโอรสพระองค์ใหญ่ในพระมหากษัตริย์แห่งสหราชอาณาจักร นั่นคือดยุกและดัชเชสแห่งคอร์นวอลล์นั้น เป็นเจ้าชายและเจ้าหญิงแห่งสหราชอาณาจักร
ดัชเชสแห่งคอร์นวอลล์พระองค์ปัจจุบันคือ แคเธอริน เจ้าหญิงแห่งเวลส์ พระชายาในเจ้าชายวิลเลียม เจ้าชายแห่งเวลส์ ซึ่งในพระราชสถานะพระราชโอรสพระองค์ใหญ่ในพระมหากษัตริย์แห่งสหราชอาณาจักร จึงทรงเป็นดยุกแห่งคอร์นวอลล์ พระองค์ปัจจุบันด้วย
ตราบจนกระทั่งปัจจุบัน ยศนี้ไม่ค่อยได้ใช้มากนักนอกจากในแคว้นคอร์นวอลล์ เพราะว่าพระราชโอรสพระองค์โตและพระรัชทายาทในพระมหากษัตริย์แห่งสหราชอาณาจักรนั้น มักจะได้รับการสถาปนาพระอิสริยยศให้เป็น เจ้าชายแห่งเวลส์ พระชายาของพระองค์จึงดำรงพระอิสริยยศเป็น เจ้าหญิงแห่งเวลส์ ซึ่งมีพระเกียรติยศสูงกว่าและมีการใช้มากกว่ายศอื่น ๆ ทั้งหมด
ผู้ที่จะดำรงพระอิสริยยศดยุกแห่งคอร์นวอลล์จะต้องเป็นพระราชโอรสพระองค์ใหญ่ในพระมหากษัตริย์เท่านั้น ดังนั้นจึงเป็นรัชทายาทโดยนิตินัย (รัชทายาทที่เปลี่ยนแปลงไม่ได้) ดังนั้นก็เหมือนกับยศเจ้าหญิงแห่งเวลส์ ไม่มีหญิงคนใดสามารถได้รับการสถาปนาเป็นดัชเชสแห่งคอร์นวอลล์ได้ด้วยพระองค์เอง ผู้ที่จะถือยศนั้นมีแต่เพียงพระชายาในเจ้าชายแห่งเวลส์ และดยุกแห่งคอร์นวอลล์เท่านั้น

**อ้างอิง**
หมวดหมู่:ดยุกแห่งคอร์นวอลล์
ดยุกแห่งคอร์นวอลล์

ดยุกแห่งคอร์นวอลล์ (Duke of Cornwall) เป็นบรรดาศักดิ์ดยุกบรรดาศักดิ์แรกที่ได้มีการสถาปนาในอังกฤษ โดยตามธรรมเนียมแล้วจะสงวนไว้เพื่อเป็นบรรดาศักดิ์เฉพาะสำหรับรัชทายาทผู้มีสิทธิโดยตรงของราชบัลลังก์อังกฤษ หรือสำหรับพระราชโอรสพระองค์ใหญ่ในพระมหากษัตริย์บริเตนในอดีตจนกระทั่งปัจจุบัน
ดัชชีแห่งคอร์นวอลล์ (Duchy of Cornwall) ถือเป็นดัชชีแห่งแรกในอังกฤษ โดยสถาปนาขึ้นในปีค.ศ. 1337 ดยุกแห่งคอร์นวอลล์พระองค์ปัจจุบันคือ เจ้าชายวิลเลียม เจ้าชายแห่งเวลส์ พระราชโอรสพระองค์ใหญ่และพระรัชทายาทในสมเด็จพระเจ้าชาลส์ที่ 3 พระมหากษัตริย์แห่งสหราชอาณาจักร บริเตนใหญ่ ไอร์แลนด์เหนือและประเทศในเครือจักรภพ โดยพระชายาองค์ปัจจุบัน แคเธอรีน มิดเดิลตัน ซึ่งทรงอภิเษกสมรสเมื่อวันที่ 29 เมษายน พ.ศ. 2554

**การสืบตระกูล**
บรรดาศักดิ์ดยุกแห่งคอร์นวอลล์นั้นเป็นยศไม่สืบตระกูล กล่าวคือพระโอรสของดยุกแห่งคอร์นวอลล์จะไม่สามารถสืบยศดยุกแห่งคอร์นวอลล์ได้ ซึ่งต่างจากยศสืบตระกูลโดยทั่วๆ ไป เพราะพระราชโอรสพระองค์ใหญ่ในพระมหากษัตริย์แห่งสหราชอาณาจักรเท่านั้นที่จะทรงดำรงพระอิสริยยศเป็นดยุกแห่งคอร์นวอลล์โดยทันที ไม่ต้องมีการสถาปนา ถ้าหากว่าพระราชบิดาและพระราชมารดาของพระองค์ยังไม่ครองราชย์ พระองค์จะเป็นทันทีที่พระราชบิดาหรือพระราชมารดาเสด็จขึ้นทรงราชย์ หรือทรงเป็นดยุกแห่งคอร์นวอลล์ทันทีตั้งแต่ประสูติหากพระราชบิดาพระราชมารดาทรงราชย์อยู่ในขณะนั้น 
อิสริยยศดยุกแห่งคอร์นวอลล์จึงเป็นตำแหน่งรัชทายาทโดยนิตินัยเท่านั้น และจะต้องเป็นพระราชโอรสพระองค์ใหญ่เท่านั้น แม้รัชทายาทโดยนิตินัยดังเช่นเจ้าชายแห่งเวลส์ ถ้าไม่ได้เป็นพระราชโอรสพระองค์โต ก็ไม่เป็นดยุคแห่งคอร์นวอลล์ 
อนึ่งหากดยุคแห่งคอร์นวอลล์สิ้นพระชนม์ลงโดยไม่มีพระโอรส พระเชษฐาองค์ถัดไปจะได้รับบรรดาศักดิ์นี้ไปโดยปริยายพร้อมๆ กับตำแหน่งรัชทายาท
โดยปกติแล้วมีความเป็นไปได้ว่าพระอิสริยยศเจ้าชายแห่งเวลส์ และตำแหน่งรัชทายาทนั้น จะไม่ได้สถาปนาเป็นดยุกแห่งคอร์นวอลล์เสมอไป เนื่องจากพระอิสริยยศเจ้าชายแห่งเวลส์นั้นเป็นอิสริยยศเฉพาะสำหรับองค์รัชทายาท ซึ่งสถาปนาโดยพระราชอำนาจของพระมหากษัตริย์ และไม่จำเป็นจะต้องเป็นพระราชโอรสพระองค์ใหญ่
ในกรณีตัวอย่าง คือ ในกรณีของพระเจ้าจอร์จที่ 2 ซึ่งสถาปนาพระราชนัดดาของพระองค์เป็นพระรัชทายาท ซึ่งต่อมาคือ พระเจ้าจอร์จที่ 3 เป็นเจ้าชายแห่งเวลส์  แต่ก็หาได้ดำรงอิสริยยศเป็นดยุกแห่งคอร์นวอลล์ เนื่องจากพระองค์มิได้เป็นพระราชโอรสของพระมหากษัตริย์ ดังนั้นเมื่อพระมหากษัตริย์ไม่มีพระราชโอรสสำหรับสืบราชสมบัติ ดัชชีแห่งคอร์นวอลล์จะผนวกกลับเป็นของพระมหากษัตริย์จนกระทั่งมีประสูติกาลพระราชโอรสของพระมหากษัตริย์ หรือจนกระทั่งมีการเสด็จขึ้นครองราชย์ของพระมหากษัตริย์พระองค์ใหม่ซึ่งมีพระราชโอรสพระองค์ใหญ่

**ตราอาร์ม**
ตราอาร์มของดยุกแห่งคอร์นวอลล์
ตราอาร์มของดยุกแห่งคอร์นวอลล์ เป็นพื้นสีดำ กับเหรียญทองจำนวนสิบห้าเหรียญ ในปัจจุบันใช้ประกอบตราสัญลักษณ์ของเจ้าชายแห่งเวลส์ โดยปรากฏอยู่เบื้องล่างของตราสัญลักษณ์